Isu ‘Rider Delivery’ Tak Hantar Sampai Ke Pintu, Michael Ang Sekolahkan Netizen

Pengarah filem Malaysia, Michael Ang Hai Swee atau lebih dikenali sebagai Michael Ang telah memuatnaikan satu posting mengenai rider delivery yang tidak makanan di hadapan pintu rumah pelanggan.

kecoh eh pasal rider delivery tak nak hantar sampai kat pintu. I rasa tak semua lah, ada-ada je rider macam tu. based on my experience 20 kali guna them, ada lah satu perangai macam tu. I honestly respect some of rider , dah berapa kali I order food and masa delivery masa waktu hujan. Dia orang tunggu dalam hujan sampai I ambik, aku pulak tergopoh gapah cari payunng takut dia tunggu lama dalam hujan.-Michael

Michael mengatakan bahawa tidak semua rider yang berkelakuan sebegitu, dan hanya segelintir sahaja. Berdasarkan pengalamannya, 20 kali dia menggunakan khidmat itu, hanya satu kali sahaja yang berkelakuan seperti itu. Secara jujurnya, dia juga sangat menghormati sesetengah rider, lebih- lebih lagi yang membuat penghantaran sewaktu hujan bahkan dia juga akan tergopoh-gapah mencari payung kerana risau mereka menunggunya lama dalam hujan.

Anyway dalam hidup ni JANGAN GENERALIZE kan semua orang. Semua benda ada baik dan buruknya. Kalau tak bagi impact besar sangat dalam hidup kita, telan je la dan jangan guna lagi. tak payah la hentam sangat cause bukan semua macam tu!- tulisnya

Pada postingnya, dia sempat memberi pesanan kepada netizen supaya tidak membuat kesimpulan atas apa yang telah berlaku pada semua orang kerana semua benda pasti akan ada baik dan buruknya. Dia juga mengatakan sekiranya ia tidak memberi kesan yang besar dalam hidup kita, jangan guna lagi khidmat itu dan tak perlulah kita hentam dan sebaiknya telan sahaja.

Betul..ramai lagi yg ok..janganlah nila setitik rosak susu sebelanga

To me, rider ramai yg bagus2… Mereka dah mudahkan kita jadi jangan lah kita susahkan mereka pula… Segelintir saja yangg mungkin bermasalah tapi mostly semua ok…

time hujan aku tak akan order sebab kesian dengan dorang kena hujan..aku hati tisu- netizen

Berdasarkan komen-komen yang diberikan di posting tersebut, ramai yang bersetuju dan menyokong penyataan yang ditulis oleh Michael mengenai rider delivery. Salah seorang netizen memberi komen bahawa dia tidak akan memesan ketika waktu hujan kerana kesiankan rider. Ada juga yang berkongsi pengalamannya menggunakan perkhidmatan ini dan baginya servis yang diberikan sangat memuaskan.

Semua orang pasti ada salah dan silapnya. Jangan terlalu cepat menghukum orang lain.

A post shared by Michael Ang (@michaelang38)


“Saya Hargai…” – Janna Nick Titip Ucapan Penghargaan Buat Pihak Yang Menyokong Kariernya

Baru-baru ini, nama penyanyi dan pelakon, Janna Nick menjadi bualan ramai selepas dikatakan ‘miming’ ketika siaran langsung Anugerah Industri Muzik ke-23 (AIM23) yang berlangsung di Auditorium Majlis Bandaraya Shah Alam (MBSA).

Menerusi hantaran di Instagram, Janna menitipkan ucapan terima kasih buat mereka yang sentiasa menyokong kariernya.

“Last night was fun. Terima kasih kepada semua yang terus menyokong karier seni saya.

Saya hargai setiap dari kalian, Thank you pihak penganjur kerana mengiktiraf saya yang kerdil dalam industri muzik. I will do my best & i’ll do better next time.”-Tulis Janna

A post shared by Janna Nick (@jannanick)

Di ruangan komen, rata-rata peminat tampil memberikan kata-kata semangat buat Janna, malah ada yang mendoakan agar penyanyi dan pelakon ini diberikan kesembuhan dengan cepat disebabkan kesihatan terganggu dan jangkitan Influenza beberapa minggu yang lalu.

“Cantik betuii. U’re always the best! Sayang awakkk. Cepat-cepat sembuh ya.”

“Kami sentiasa ada! Congrats again team MV Gatal.”

“Awak cantik sangat malam tadi tau tak! GWS kak Janna sayang! Rehat secukup-cukupnya okay.”

“Award tu tanda Janna kena terus berkarya. I’m always here supporting you no matter what happens.”

Sekadar info, Janna membawa pulang trofi kategori Muzik Video Terbaik menerusi lagu Gatal arahan Chuan Looi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sajat Berhutang Dengan Penganjur Miss Grand Malaysia, Mahkamah Arahkan Bayar RM111,280.50

Lagi kes yang melibatkan nama usahawan Nur Sajat yang kini berada di Australia. Baru-baru ini kami menerima kenyataan media dari JUDE BENJAMIN LISA & JOSHUA pengarah syarikat Introducing Talent Sdn Bhd, mendedahkan keputusan kes mahkamah berhubung kes tajaan tidak berbayar.

Menurut kenyataan media ini,  Mahkamah Sesyen Shah Alam, Malaysia pada 8 Jun 2022, memutuskan memihak kepada Introducing Talent Sdn Bhd berhubung tajaan tidak berbayar berjumlah RM111,280.50.

Pada 2019, syarikat dimiliki oleh Sajat itu menandatangani kontrak dengan Introducing Talent Sdn Bhd, pemegang lesen dan penganjur Miss Grand Malaysia 2019 untuk jumlah tajaan berjumlah lebih daripada RM70,000. Namun hanya 50% dibayar manakala selebihnya RM30,000  seperti dijanjikan untuk pemenang yang tidak pernah disampaikan.

Keputusan mahkamah itu berdasarkan bukti yang menunjukkan bahawa Nur Sajat Aesthetics Sdn Bhd bukan sahaja tidak menunaikan kewajipan membayar jumlah tajaan penuh, termasuk hadiah kepada pemenang dan naib juara. Malah pakaian tradisional bernilai RM3,500 untuk video promosi tidak dipulangkan.


“Perlu Ada Kategori LAGU RELIGI”- Azadan Rabbani

Salah seorang ahli kumpulan nasyid Rabbani iaitu Azadan Rabbani telah bersuara di media sosial facebooknya mengenai katogeri lagu religi perlu di wujudkan kerana lagu Religi dan lagu nasyid adalah sesuatu yang berbeza.

Lagu Nasyid adalah lagu yang dinyanyikan oleh pengiat Nasyid itu sendiri, Manakala lagu yang berunsur nasihat dan ketuhanan yang dinyanyikan oleh Penyanyi bukan pengiat Nasyid itu di KATOGERIKAN sebagai LAGU RELIGI… So perlu menambah satu lagi katogeri untuk next time.- tulisnya

Menurut Azadan, lagu nasyid ini adalah sebuah lagu yang mana dinyanyikan oleh pengiat Nasyid itu sendiri, manakala lagu-lagu yang berunsurkan ketuhanan dan nasihat ini dinyanyikan oleh bukan penyanyi nasyid dikatogerikan sebagai lagu Religi. Dia berpendapat bahawa anugerah lagu Religi ini perlu ditambah kerana baginya lagi Nasyid dan lagu Religi adalah sesuatu yang berbeza.

Lama dah isu ini diperbualkan diperingkat bawah tikar. Sape setuju dan blh komen. Ini sekadar perkongsian untuk Generasi Nasyid akan datang. Kalau perlu khidmat nasihat org nasyid inshallah hambo sedia memberi kerjasama. -Azadan Rabbani

Azadan mengatakan bahawa isu ini telah lama diusulkan tetapi hanya di belakang tabir. Katanya, posting ini hanyalah satu perkongsian bagi generasi Nasyid yang akan datang. Dia juga mengatakan bahawa, sekiranya mana-mana penyanyi atau pengiat yang memerlukan khidmat nasihat orang nasyid, dia sedia memberi kerja sama.

saya amat setuju sekali dengan pendapat bernas tersebut

Setuju, genre lain boleh je ada kategori tersendiri dan memang calonnya artis yang membawa genre tersebut. Tidak adil jika lagu ketuhanan yang dinyanyikan oleh artis bukan nasyid tercalon dalam kategori nasyid. Sepatutnya ia hak eksklusif penggiat nasyid. Ini bukan soal “Oh, jadi artis nasyid je la boleh nyanyi lagu Islamik?” atau “Ingat balik tujuan nasyid untuk dakwah.” Ini adalah isu teknikal.

Menjengah ke ruangan komen Facebooknya, rata-rata netizen menyokong dengan pendapat dan apa yang dia kongsikan bahkan bagi mereka pendapat itu sangat pernah dalam lagu Nasyid ini. Ada juga yang memberi komen bahawa genre lain boleh je ada kategori tersendiri dan memang calonnya artis yang membawa genre tersebut. Bagi mereka  tidak adil jika lagu ketuhanan yang dinyanyikan oleh artis bukan nasyid tercalon dalam kategori nasyid. Sepatutnya ia hak eksklusif penggiat nasyid dan ini bukan soal artis nasyid sahaja yang boleh nyanyikan lagi nasyid tetapi nasyid ini adalah untuk tujuan dakwah.

Sekadar info, kumpulan Rabbani telah ditubuhkan sejak 1 Mac 1997 dan sehingga kini masih bergiat aktif dalam nanyian lagu nasyid.


“Takutlah Tu..” – Ifa Raziah Sindir Wartawan Takut Dengan Netizen?

Umum mengetahui Pelakon, penyanyi, dan usahawan, Ifa Raziah telah dimumkan sebagai peserta pertama yang tersingkir dari program realiti Terpaling Juara baru-baru ini.

Menerusi hantaran di Instagram, Ifa dilihat seolah-olah ‘menyindir’ wartawan yang dikatakan melakukan konten berani sehingga dia mendapat kecaman oleh rakyat Malaysia.

“Gitewlah wartawan sekarang. Bila ajak berdrama untuk konten berani. Sampai satu Malaysia makikan Ifa. Bila suruh cover balik, senyap..Tak berani, takutlah tu dengan netizen..Hurmm 🙄.”-Tulis Ifa

Walaubagaimanapun, Ifa mengatakan bahawa dia merasa bangga dengan dirinya yang berjaya menyanyi dengan lebih bagus berbanding minggu-minggu sebelumnya.

“Harini Ifa cukup berbangga dengan diri sendiri dan berjaya membuktikan boleh menyanyi dengan bagus berbanding minggu sebelum ini dan Ifa juga mendapat pujian juri.”-Tulis Ifa

Di akhir hantarannya, Ifa Raziah percaya bakal ada rezeki yang lebih besar sedang menanti dirinya, serta berpendapat usaha yang dilakukan tidak akan mengkhianati hasil yang diperoleh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vanessa Dedah Pernah Hampir Putus Asa, Trofi AIM23 Jadi Pembakar Semangat!

Penyanyi Vanessa Reynauld akui terharu dan gembira apabila diiktiraf sebagai Artis Baru Terbaik di Anugerah Industri Muzik ke-23 (AIM23) Ahad lalu.

Menurut Vanessa, sorakan para hadirin meraikan kemenangannya membuatkan dia berasa sebak ketika naik semula ke pentas, usai membuat persembahan menyanyikan single Buat Ku Sempurna.

“Apabila saya dengar nama saya diumumkan oleh penyampai anugerah, ketika itu saya di belakang pentas baru selesai buat persembahan.

“Saya terkejut, sampai di atas pentas rasa macam tak percaya tambahan para hadirin pun bersorak untuk saya, ia membuatkan saya sebak dan emosi,” katanya.

Dalam pada itu Vanessa menambah, trofi anugerah berprestij seperti AIM adalah sangat didambakan selama dia berkecimpung dalam industri hiburan tanah air.

Ia sekaligus menjadi pembakar semangat untuk dia bertahan dan terus berkarya dalam dunia muzik.

“Selama ini saya benar-benar ingin memenangi anugerah untuk bakat saya dan apa yang telah saya sumbangkan terhadap industri juga.

“Malah, saya pernah rasa hampir nak putus asa, tapi bila menerima anugerah ini, saya rasa lebih bersemangat untuk teruskan perjuangan dalam industri hiburan di Malaysia,” katanya lagi.

Tahniah diucapkan kepada Vanessa Reynauld, semoga terus bersinar!


Jadi Inspirasi Sebagai Penghibur, Respon Johan Raja Lawak Buat Ryan Bakery Memang ‘Win’!

Personaliti media sosial, Ryan Bakery meluahkan rasa teruja apabila dapat bertemu dengan pelakon dan pelawak terkenal, Johan Raja Lawak sewaktu menghadiri majlis tayangan perdana Ffilem Ada Hantu 2 di Kuala Lumpur baru-baru ini.

Menerusi hantaran di Instagram,  Ryan Bakery atau nama penuhnya Muhammad Ryan Fahmi Bakery akui rasa terharu apabila dia dikenali oleh pelakon filem Abang Long Fadil 3 itu.

“Saya nak abang Johan tahu yang abang juga salah seorang idola saya! Yang menjadi inspirasi sebagai seorang penghibur! Terharu sebab abang Johan kenal saya!”-Kongsi Ryan Bakery

Dalam pada itu, Johan turut memberikan respon pada hantaran Ryan dengan menitipkan pesanan mendalam buat selebriti TikTok yang sentiasa menghasilkan video-video menggamit kenangan ramai.

“Macam abang pesan semalam, teruskan apa yang awak tengah buat untuk menghiburkan orang ramai. Jangan pedulikan kecaman orang.

Kita tak boleh puaskan hati semua orang. Yang penting jadi diri sendiri dan teruskan usaha untuk menghiburkan kami semua ya.”-Respon Johan

Dua insan berbakat besar dan merendah diri. Semoga terus sukses dalam karier masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Segak Bersongkok, Peminat Teruja Lihat Zaman Silam Sajat Dalam MV Sharifah Aini

Nur Sajat kembali menjadi trending di media sosial. Bukan kerana kes mahkamah yang mengarahkan membayar kepada Miss Grand Malaysia berjumlah RM111,280.50, tetapi video lamanya yang berperwatakkan sebagai lelaki. Walaupun kami sendiri tidak pasti dengan video itu, namun ramai yang yakin lelaki dalam video itu adalah Sajat.

Lelaki menyerupai Sajat itu muncul dalam video lagu “Kekasih Pujaan”, yang dibawakan oleh arwahyarhamah Datuk Sharifah Aini, pada masa lalu. Sedutan yang diambil dari muzik video itu disiarkan di laman Youtube yang dimuatnaik pada tahun 2009.

Seperti yang dilihat dalam video tular itu, kelihatan penari lelaki memakai sepasang pakaian baju melayu tradisional. Wajah lelaki dengan gerak tari yang begitu lemah lembut benar-benar menyerupai Sajat.  Tidak perlu dikatakan, netizen kebanyakannya terhibur dengan penemuan  ini. Di ruangan komen ramai yang mencari video ini semata-mata mahu melihat masa lampau Sajat.

Sehingga artikel ini ditulis Sajat belum lagi mengulas atau mengesahkan video ini. Tetapi apa yang boleh kami katakan, rakyat Malaysia masih tidak dapat melupakan Sajat malah terus mengikuti perkembangan usahawan ini walaupun sudah berpindah ke Australia.


Murah! Kini Anda Boleh Terbang Ke India Pada Harga Bermula RM126 Dengan Vietjet

Dua lagi laluan baharu Vietnam-India yang menghubungkan Pulau Phu Quoc dan New Delhi dan Mumbai dilancarkan pada hujung minggu yang lalu oleh Vietjet. Penerbangan sulung antara Pulau Phu Quoc, Vietnam ke India – Mumbai, berlepas pada 8 September dengan dua penerbangan pergi balik setiap minggu.

Manakala laluan Phu Quoc ke New Delhi mengambil penerbangan buat kali pertama pada 9 September, menawarkan tiga penerbangan pergi balik setiap minggu.

Berikutan itu, Vietjet kini mengendalikan paling banyak penerbangan antara Vietnam dan India, dengan 6 penerbangan terus laluan yang menghubungkan Hanoi, Bandar Ho Chi Minh dan Phu Quoc ke New Delhi dan Mumbai.

Dikenali sebagai “Pulau Mutiara”, Phu Quoc terkenal dengan pantai yang indah dan landskap semula jadi yang cantik. Terdapat juga rangkaian resort mewah dan bertaraf dunia, terletak di sepanjang pantai selatan.

Rakyat Malaysia kini boleh terbang terus ke Pulau Phu Quoc atau menaiki penerbangan transit ke India dengan tambang bermula dari serendah hanya AS$28 atau sekitar RM126. Jangan lepaskan peluang promosi menarik setiap minggu pada saluran rasmi Vietjet di www.vietjetair.com atau di aplikasi mudah alih Vietjet Air.

Dengan pengecualian visa sehingga 30 hari ke Phu Quoc, pelancong antarabangsa kini boleh ke Pulau Phu Quoc dengan keseronokan luar biasa .


“Kenapa Semua Panas? Ada Masalah ke?”- Cik B Jawab Isu OOTD Cecah RM657,750

Beberapa hari yang lalu, agak kecoh mengenai anak kepada Datuk Seri Vida iaitu Cik B atau nama sebenarnya Edlynn Zamilleen berkongsi satu foto Oufit Of The Day (OOTD) di media sosial. Foto itu telah dikongsikan semula oleh Instagram @beastlab dengan menyertakan harga setiap barangan yang digayakannya.

Apa yang menarik perhatian netizen, nilai pakaian Cik B berjumlah RM657,750 seumpama mampu membeli sebuah rumah. Tetapi harus ingat,  Cik B merupakan anak seorang usahawan terkenal bertaraf jutawan dan sememangnya mereka sangat berkemampuan. Di laman twitter, terdapat netizen yang menyindir Cik B yang seolah-olah tidak mempunyai citarasa dengan berpakaian seperti itu.

“Memang yang kaya raya banyak wang ni tasteless ke? Serabut je mak tengok”- tulis akaun @KlutzyKucing

Tweet yang dikongsi pada 3 hari yang lalu telah meraih 1k retweet dan 3k likes. Di ruangan komen, rata-rata netizen tidak gemar dengan fesyen yang digayakan oleh CikB.

Tanpa mengambil masa yang lama, Cik B menjawab dakwaan ini dengan ringkas.

“Baju tu beli tahun lepas tahun ini baru kali pertama pakai, Cikb main rembat je apa dalam almari asalkan selesa. Bukan nak flex atau style sangat pun hehe. Kenapa semua panas? Ada masalah ke?”- jawabnya di Instagram

“Sebenarnya, baju Cikb sebelum ni semua bundle,  Kalau tak pakai baju dior tu nanti rosak pula dan terbiar dalam almari je”- tambahnya lagi

Tapi bagi pendapat MURAI, tak salah nak berbelanja jika berkemampuan. Lagipun, ibunya bekerja keras untuk berjaya dan  menikmati kemewahan yang ada pada hari ini. Jadi tak mustahil,  CikB pun bergaya mewah sama seperti ibunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Yakin Penonton Akan Terpikat Dengan Jalannya”- David Teo

Rampas Cintaku mengisahkan Rizal (lakonan Afieq Shazwan), seorang anak muda yang terdesak untuk keluar daripada bebanan hutang, kemiskinan dan gangguan pengutip hutang. Rizal pertaruhkan segala-galanya dan berpindah ke Kuala Lumpur untuk bekerja di kelab malam demi meraih pendapatan yang lebih baik. Dia kemudiannya bertemu dengan seorang ahli perniagaan kaya dan menggoda iaitu Datin Safieya (lakonan Fasha Sandha) yang menjanjikannya kehidupan mewah sekiranya dia bersetuju menjadi kekasih gelapnya, meskipun Datin Safieya sudah berkahwin dengan Datuk Jefri (lakonan Zarul Husin). Terdesak untuk melunaskan hutang keluarganya, Rizal menerima tawaran Datin Safieya, namun akhirnya jatuh cinta terhadap Datin Safieya.

Memaparkan kisah balas dendam dan ‘plot twist’ yang sukar diramal penonton, Rampas Cintaku memiliki jalan cerita yang dramatik dan menarik serta melangkaui realiti kehidupan yang tidak sempurna. Tindakan berani platform penstriman ini turut memaparkan topik ‘taboo’ yang tidak ramai berani ceburi. Topik ini mengangkat kehidupan rumit dalam perhubungan, perselingkuhan, pemerkasaan wanita dan pengorbanan generasi muda yang kurang bernasib baik terhadap orang tersayang.

“Selama lebih 20 tahun berkecimpung dalam industri seni, kami selalu mencabar diri untuk mencipta kandungan berkualiti bagi menarik perhatian penonton.- David Teo

David Teo, Ketua Pegawai Eksekutif MIG Production dan Penerbit Rampas Cintaku mengatakan bahawa Selama lebih 20 tahun berkecimpung dalam industri seni, mereka selalu mencabar diri untuk mencipta kandungan berkualiti bagi menarik perhatian penonton. Rampas Cintaku mengangkat topik yang tidak ramai berani menyahut cabaran dan mereka teruja untuk melihat perbincangan yang akan diperdebatkan oleh masyarakat kita. Berpegang kepada tagline Bukan Janji Tapi Pasti,  mereka yakin penonton akan terpikat dengan jalan cerita Rampas Cintaku yang matang selain memberi kesedaran.

Rampas Cintaku adalah produk iQIYI hasil kerjasama dengan syarikat produksi tempatan terkenal, MIG Production dan syarikat pengurusan pelaburan dan hak global, Motion Content Group, serta Grab Malaysia sebagai rakan bersama.Rampas Cintaku dilancarkan secara global di platform iQIYI dan iQIYI International (www.iq.com) merentasi 191 negara dan wilayah pada 23 September 2022.

Melodrama tempatan ini menampilkan pelakon tempatan yang berbakat besar seperti Fasha Sadha, Afieq Shazwan, Aidil Aziz, Zarul Husin , Ady Mohammad, Erynn Abdullah, Zarynn Min, Puteri Balqis dan ramai lagi.


“Bawak Mengucap Nak..”- Remaja Berpakaian Sendat Menari Di TikTok Mirip Mia Sara Nasuha?

Pelakon remaja, Mia Sara Nasuha menjadi bualan ramai selepas tersebar beberapa video dikatakan mirip dirinya yang sedang menari dengan pakaian ketat sehingga menampakkan bentuk tubuh badannya.

Menerusi video yang sudah dipadam oleh pengguna yang dikenali sebagai @armanikowachee, nama Mia Sara Nasuha turut disebut sebagai kapsyen pada video berkenaan.

Di ruangan komen, rata-rata peminat meluahkan rasa terkejut dan seakan tidak percaya jika remaja wanita yang dimaksudkan itu adalah Mia Sara Nasuha disebabkan pemakaiannya sebelum ini yang longgar.

Walaubagaimanapun, sehingga kini, Mia Sara dilihat tidak memberikan sebarang respon atau maklum balas di atas video yang tersebar di aplikasi TikTok itu.


Lisa Surihani Dan Neelofa Menangis Di Set Penggambaran, Peminat Tersentuh

Baru-baru ini, pelakon Lisa Surihani dan Neelofa telah berada dibawah satu set yang sama untuk rancangan  Next to Neelofa. Sewaktu pengambaran itu berlangsung, Lisa dan Neelofa sebak dan menangis di set dan video itu telah membuat peminat tersentuh.

Lisa mengatakan bahawa hari tersebut merupakan pengalaman yang tidak dapat dia jangka dimana dia berbual dengan Neelofa.  Emosi yang memuncak ketika itu, mereka bercakap tentang banyak aspek kehidupan dan mereka juga berkongsi sedikit pengalaman. Dia juga mengatakan bahawa dia tidak pernah menangis sebegitu banyak semasa temuduga kerana tersentuh hati.

Masya Allah Masya Allah.. love listening to your stories, moga ramai yang terinspirasi dan menjentik banyak hati-hati di luar sana nanti- Neelofa

Neelofa telah membuat IG Stories dengan meletakkan caption bahawa dia suka mendengar apa yang diceritakan oleh Lisa. Dia juga berharap agar orang ramai akan mendapat inspirasi.

Menjengah ke ruangan komen posting tersebut, ramai rakan artis yang begitu teruja melihat mereka bergandingan bersama di dalam rancangan tersebut. Masing-masing memberi komen yang positif  dan ada juga yang terpesona dengan penampilan mereka.

moga makin ramai rakan artis mengikut jejak mereka.. begitu juga dengan kita.

Semoga sentiasa di berkati dan di rahmati allah swt, semoga di dalam perlindungan yg maha esa. Aamin aamin

MasyaAllah..airmata perjuangan diri. biarlah melimpah..biarlah ia menjadi saksi..semoga kita semua istiqomah dan moga segala amal baik lillahitaala terpelihara sehingga tibanya hari utk dipersembahkan kepadaNya.- peminat

Semoga dengan kisah penghijrahan dua selebriti ini dapat memberi satu inspirasi kepada masyarakat di luar sana.

A post shared by Lisa Surihani Mohamed 💋 (@lisasurihani)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anuar Zain & Ning Baizura Bakal Disatukan Dalam Sebuah Konsert Oktober Ini?

Benarkah penyanyi hebat, Anuar Zain dan Ning Baizura akan disatukan dalam sebuah  konsert? Ya, mereka berdua akan bergabung tenaga dalam persembahan amal yang dinamakan The Cloth Concert anjuran Persatuan Veteran RTM (PVRTM) di IOI Putrajaya pada 22 Oktober depan.

Sesuai dengan judul konsert ini, ia disertai pereka fesyen terkemuka Zang Toi dan Dato’ Tom Abang Saufi. Presiden PVRTM Zohara Gany Mhd. Batusha berkata konsert yang dinaungi oleh DYMM Tengku Permaisuri Selangor itu turut menampilkan beberapa pereka fesyen veteran dan baharu yang lain serta penyanyi lama dan yang sedang meningkat naik.

“Pereka lain yang telah mengesahkan penyertaan ialah ialah Rizman Ruzaini, Carven Ong, Calvin Thoo, J Khan, Wan Bynun, Yans Creation, Huda, Nina B Nina, Sharifah Kirana dan Melinda Omar. Manakala Anuar Zain dan Nin Baizura pula akan ditemani oleh Azlina Aziz, Datin Alyah, Stacy, Noryn Aziz, Mimifly dan pemain saksofon, JARI,” katanya pada sidang media konsert itu di sini hari ini.

Mengenai konsep persembahan, Zohara berkata PVRTM menamakan acara itu The Cloth Concert dan bukan The Fashion Concert kerana asal usul fesyen bermula dengan sehelai kain.

“Kami ingin mengetengahkan kain atau tekstil tradisional tempatan seperti songket, batik, tenun dan pua kumbu. Titik permulaan membuat rekaan baju bermula daripada sehelai kain yang berasal daripada kapas. Kapas ditanam, dijadikan benang, ditenun menjadi kain dan seterusnya dibuat baju, dan semua ini akan kami jelmakan dalam The Cloth Concert,” katanya.

Zohara turut berharap konsert itu yang dianjurkan dengan kerjasama Radio Televisyen Malaysia dan Persatuan Pereka Bumiputera Malaysia akan mewujudkan kesedaran dalam kalangan audiens mengenai keunikan tekstil tradisional tempatan serta mengembalikan kegemilangan tekstil tradisional sebagai busana kebangsaan turun-temurun.

“Kami mahu melihat lebih banyak rekaan fesyen tempatan daripada tekstil tradisional kita berada di pasaran global. Kami menghargai idea kreatif daripada pelbagai bidang dan acara ini tempat berhimpunnya pereka fesyen dan bintang terkemuka industri hiburan kita,” katanya.

Mengulas lanjut, Zohara berkata beliau yakin konsert ini akan berjaya mencapai sasaran untuk mengumpul dana mencukupi bagi mengisi tabung kebajikan persatuan itu yang turut dianggotai bekas kakitangan kontrak dan sambilan yang tidak mempunyai pencen.

Katanya ini kali kedua PVRTM mengadakan persembahan konsert bersakala besar.

“Tiga tahun lalu kami pernah menganjurkan Konsert Amal Diraja ‘Malam Bulan Dipagar Bintang’ bersempena ulang tahun keputeraan ke-74 DYMM Sultan Selangor di Istana Budaya,” kata Zohara.

PVRTM yang didaftarkan pada 1996 kini mempunyai lebih 1200 ahli daripada semua bidang termasuk penerbitan, teknikal dan perkhdmatan sokongan.


“Perempuan Semua Lambat!”- Rosyam Noor Dikritik Guna Bahasa Kasar Promosi Program Bersama Rina Harun?

Video promo Program Keusahawanan Wanita Bangkit @KPWKM yang dimuatnaik oleh Menteri Pembangunan Wanita, Keluarga & Masyarakat iaitu YB Datuk Seri Rina Mohd Harun yang menampilkan pelakon senior, Rosyam Noor mendapat reaksi dari pelbagai pihak selepas dikatakan menggunakan bahasa yang agak kasar dan merendahkan wanita.

Wanita selalu lambat? Jom sertai Program Keusahawanan Wanita Bangkit @ KPWKM yang akan diadakan di World Trade Centre bermula pukul 9 pagi esok. @Rosyam Nor #RinaHarun #ToWorkToEngage #KPWKMPrihatin #fyp #fypシ

♬ original sound – Rina Harun – Rina Harun

“Bangun lambat, bangun lambat, semuanya lambat!. Perempuan ni, wanita ni semuanya lambat. Hei bangkitlah! Bangun daripada tidur. Besok (14/9) kat PWTC, program aku dengan Datuk Seri Rina.”-Kata Rosyam Noor

Walaubagaimanapun, kata-kata yang digunakan oleh Rosyam menimbulkan reaksi kurang senang oleh segelintir netizen dan rakan artis seperti pelakon, Che Puan Sarimah Ibrahim yang menyifatkan ia sebagai tidak sesuai.

“Wth 😮 . That was inappropriate, aggressive, nonsensical and just downright wrong!! 😳.”-Che Puan Sarimah Ibrahim

“Terkejut aku tengok video tiktok Rina Harun and Rosyam Noor.”

“Sorry to say. Ini adalah promosi paling celaka yang pernah kami tengok! Ada batasnya tapi jika hina wanita begini, ianya memang celaka! Rosyam Noor mesti minta maaf & tarik diri dari program @KPWKM.”

Apa pendapat anda? Perempuan bangun lambat?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditegur Sebar Aib Pembantu Rumah, Ini Respon Iqbal Zulkefli!

Usahawan dan penyanyi sensasi, Iqbal Zulkefli mendapat teguran oleh netizen selepas dikatakan telah menyebarkan aib pembantu rumahnya, Indah yang dikatakan tidak biasa menunaikan solat.

Menerusi video yang dimuatnaik di Instagram, Iqbal yang dilihat sedang membelikan telekung buat pembantu rumahnya itu mengakui tidak perlu untuk memaksanya solat secara mendadak.

“Belikan pembantu rumah kain telekung. Memandangkan Indah tidak biasa solat, saya rasa kita tidak perlu memaksa dia terlalu mendadak. Setuju?.”-Tulis Iqbal

A post shared by Ahmad Iqbal Zulkefli (@ahmadiqbalzulkefli)

Di ruangan komen, seorang warganet yang dikenali sebagai @aide.russelya telah memberikan teguran kepada Iqbal yang dikatakan menyebarkan aib pembantu rumahnya itu.

“Beli telekung untuk pembantu rumah tak payah lah up video..And mengatakan pembantu tak solat perlu ke? Aib orang tu En Iqbal.”-Tegur seorang netizen

Tidak berdiam diri, Iqbal kemudian menjelaskan bahawa dia sudah berbincang dengan pembantu rumahnya itu sebelum melakukan rakaman dan Indah berada dalam keadaan baik ketika bergurau.

“Indah ok saja sambil bergurau je pun. Fikir logik takkan dia tak pernah solat langsung. Sebelum rakam pun kita bincang dulu.”-Jelas Iqbal


Kagum! SAMSUNG Kongsi Video Bagaimana Z Fold4 & Z Flip4 Diuji Sebelum Sampai Ke Tangan Pembeli

Pernah tak anda lihat sendiri bagaimana sesebuah telefon pintar dibuat di kilang? Baru-baru ini, Samsung Electronics berkongsi sebuah video di Youtube berjudul  ‘Behind the Foldables Phones in Our Pockets’. Video itu  menunjukkan bagaimana telefon pintar terbaharu mereka Galaxy Z Fold4 dan Galaxy Z Flip4 dihasilkan sebelum sampai ke tangan pembeli. Jom tonton video yang mengagumkan ini di bawah.

Seperti yang dimaklumkan oleh Samsung Electronics, mereka meletakkan telefon pintarnya melalui ujian yang ketat untuk memastikan pengguna berpuas hati dengan penggunaan setiap hari. Jika anda tertarik dengannya – mulai sekarang hingga 30 September 2022, nikmati hadiah eksklusif bernilai sehingga RM1,398 apabila anda membeli Galaxy Z Flip4 atau Galaxy Z Fold4. Sebagai alternatif, tukar beli dan miliki Siri Galaxy Z  serendah RM1,969.  Ketahui lebih lanjut dengan berkunjung ke pautan ini.


Penyanyi Aman Shah Sudah Tiada

Penyanyi dan pelakon era 70’an, Aman Shah telah menghembuskan nafas terakhir pada usia 68 tahun di Institut Jantung Negara (IJN) hari ini, disebabkan kompilasi jantung.

Memetik laporan Utusan, khabar duka itu diberitahu oleh pembantu peribadi adik Allahyarham, Amirudin Mokhtar.

“Ya, Allahyarham meninggal dunia kira-kira pukul 2.20 petang tadi. Dia mengalami komplikasi jantung selepas menjalani pembedahan malam tadi.

“Allahyarham dimasukkan ke hospital tiga hari lepas. Sekarang kami sedang menunggu proses selanjutnya,” katanya.

Dalam pada itu, pelakon Lizawati Hamdan yang berada di IJN turut mengesahkan perkara tersebut.

“Saya baru melihat jenazahnya sebentar tadi. Allahyarham dimasukkan ke IJN sejak Rabu lalu dan punca kematiannya akibat masalah jantung,” katanya.

Imbas kembali, Allahyarham amat sinonim dengan lagu rayanya berjudul Kepulangan Yang Dinanti, terutamanya setiap kali menjelang bulan syawal setiap tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Publisiti Yang Di Buat-Buat”- King Coco Kritik Video Promo Merendahkan Martabat Kaum Wanita

King Coco atau nama sebenarnya Marshaira Ismail telah mengkiritik individu yang terbabit video promo kempen kerajaan baru-baru ini. Di IG Stories King Coco mengkritik individu berpengaruh dalam video yang berkata ‘perempuan ini selalu lambat’.

“Apa perempuan lambat? slow? kita sepatutnya encourage, bukan menjatuhkan. dah duduk atas pun tak tahu beza, apa itu jatuh, apa itu sokong, apa itu menyedarkan.-tulisnya

King Coco beranggapan bahawa perbuatan selebriti itu menjatuhkan maruah perempuan apabila dia mengatakan perempuan lambat dan slow. Dia juga mengatakan bahawa selebriti tidak dapat membezakan antara menjatuhkan, menyokong, dan juga menyedarkan.

Tulisnya lagi, kelakuan itu hanyalah publisiti yang hanya dibuat-buat. Namun begitu, dia tidak besetuju dengan tindakan selebriti itu seolah-olah menjatuhkan perempuan.

Terdahulu, video promosi kempen kerajaan yang memaparkan Menteri Pembangunan, Wanita, Keluarga dan Masyarakat, Datuk Seri Rina Harun dan pelakon Datuk Rosyam Nor hari ini menjadi bualan hangat warganet. Ia disebabkan video terbabit menampilkan kata-kata Rosyam yang berlagak ala-ala samseng. Rosyam juga mengeluarkan bahasa yang dianggap kurang sopan selain merendahkan martabat kaum wanita.

Apapun yang terjadi, harap dapat diselesaikan dengan cara baik.


‘Super Stylish’- Penampilan ‘Segar’ Yuna Raih Pujian Peminat & Selebriti

Penyanyi Malaysia yang menempa nama di Amerika Syarikat, Yuna Zarai menerima pujian ramai menerusi penampilan terbarunya ketika menghadiri acara pertunjukan fesyen jenama Prabal Gurung bagi koleksi Musim Bunga 2023.

Menggayakan sepasang busana dengan warna sejuk, biru dan hijau, imej tersebut dianggap sangat sesuai dengan dirinya sekali gus menyuntik elemen classy selayak dirinya yang bergelar seorang penyanyi antarabangsa.

Murai MY dalam satu tinjauan melihat rata-rata peminat dan pengikut memuji penampilan Yuna itu. Malah dikalangan selebriti seperti, Yaya Zahir, Tiara Jacquelina, Shikin Gomez dan ramai lagi suka dengan fesyen yang digayakan oleh Yuna.

Penyanyi yang juga isteri kepada Adam Sinclair ini sering kali mendapat kritikan daripada aspek imej dan ada yang mempersoalkan gaya wanita ini bertudung.  Sebelum ini Yuna ada berkongsi foto konsep album terbaharunya yang berjudul Y.1 dengan menggayakan busana daripada kain net atau jaring berwarna perak dan dilengkapi dengan perhiasan kepala yang diperbuat daripada manik.

Segelintir netizen yang tampil mengkritik dan mempertikaikan pakaian Yuna disebabkan imejnya yang bertudung. Apa-apa pun kami di MURAI berdoa agar Yuna terus sukses dan menghasil karya-karya yang terbaik pada masa akan datang.


“Mama Cuba Bagi Yang Terbaik”- Puteri Sarah Bercuti Dengan Anak-Anak

Baru-baru ini, Puteri Sarah Liyana Megat Kamaruddin atau Puteri Sarah bercuti di Andamanda Phuket bersama anak-anaknya. Anak sulungnya bernama Syaikul dan Anak keduanya bernama Sumayyah.

Mama cuba bagi yang terbaik for Syaikhul & Sumayyah ❤
These moments can disappear in the blink of an eye, and not even the fanciest video equipment will fully capture the sight, sound and warmth of them. The best way to enjoy them is to experience it as it happens.- Puteri Sarah

Sarah telah memuat naik satu posting dia sedang bercuti dengan anak-anaknya. Di posting tersebut, Sarah mengatakan bahawa dia akan cuba bagi yang terbaik untuk anak-anaknya. Dia juga mengatakan detik-detik itu boleh hilang dalam sekelip mata, malah video yang paling hebat juga tidak akan menangkap sepenuhnya pemandangan, bunyi dan kehangatannya. Baginya, cara terbaik untuk menikmatinya adalah dengan mengalaminya semasa ia berlaku.

you Isteri,ibu yang hebat sarah..you ada segala-galanya..you cantik..you berkerjaya..family you dan mentua you semua ada dengan you dan sayang you..be strong..jangan mengalah..teruskan perjuangan you..you akan menang dalam apa jua yg you lakukan..ramai yang support you dan sayang you..

Ujian kita untuk orang perempuan ni lebhi kurang sama sahaja iaitu asbab suami curang….isteri kena kuat dan tabah hadapi ujian ini….bukan Allah tak tahu betapa hancurnya hati kita.Kadang-kadang berkali-kali tapi kita tetap cuba pertahankan hginga terasa penat dan tawar hati….semoga kita para isteri dan wanita dikurniakan kekuatan yang luar biasa untuk hadapi ujian hidup …. aamiin ❤ …dont give up Sarah…you are a strong woman !-Netizen

Di ruangan komen posting itu ramai yang memberi kata-kata semangat kepada Sarah. Netizen mencoret bahawa Sarah merupakan isteri, ibu yang hebat kepada anak-anaknya dan Sarah mempunyai segala-galanya. Dia juga mengatakan bahawa ramai yang sayangkan sarah dan mendoakan sarah untuk terus kuat dalam menghadapinya dan jangan mengalah dengan apa yang diperjuangkan.

Netizen sebak dengan video yang dikongsikan oleh Sarah yang mana dia bercuti dengan anak-anaknya tanpa suami disisi. Dia juga mengatakan bahawa ayah kepada anak-anak Sarah ini rugi  kerana tidak dapat merasai saat-sat indah bercuti dengan keluarga. Ada juga netizen yang sedih dan mengalirkan air mata melihat Sarah yang begitu tabah dalam menghadapi dugaan ini dan mereka berdoa agar segala urusan Sarah dipermudahkan oleh Allah S.W.t.

Kami mendoakan agar Sarah akan sentiasa bahagia di dunia dan di akhirat. Amin.

A post shared by Puteri Sarah Liyana Megat (@puterisarahliyana)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander Sindir Isu Video Rosyam Nor & Rina Harun?

Isu video promosi kempen kerajaan yang dilakukan oleh pelakon Datuk Rosyam Nor dan Menteri Pembangunan, Wanita, Keluarga dan Masyarakat, Datuk Seri Rina Harun kini tular dan menjadi bualan ramai.

Perkara itu turut mendapat perhatian pelawak, pengacara dan pelakon Harith Iskander yang tampil seakan menyindir apa yang telah diperkatakan Rosyam dalam video berkenaan.

“Tak berapa pasti apa yang berlaku, tapi Datuk Rosyam kata wanita bangun lambat, dan betapa lambat wanita bangun untuk hadir ke program di PWTC.

“Saya beritahu isteri saya, dia sedang bersedia untuk ke PWTC,” kata Harith yang kemudian meletakkan potongan video isterinya sedang berlatih sukan meninju.

A post shared by Harith Iskander (@harithiskander)

Menjengah ruangan komen entri berkenaan, rata-rata netizen tidak menyukai video promosi yang melibatkan pelakon popular itu.

Terdahulu, tular sebuah video Rosyam bercakap dalam lagak watak ala-ala samseng dipercayai meniru watak Tailong dalam filem KL Gangster 2.

Rosyam juga dikatakan menggunakan bahasa yang kurang disenangi selain dilabel netizen telah merendahkan martabat kaum wanita.


Instagram Fizo Omar Diserang ‘Haters’, Tinggalkan Kata-Kata Sindiran

Baru- baru ini, Fizo Omar telah memuatnaik posting dia dan isterinya sedang bercuti di Johor Bahru. Namun begitu, netizen telah menghentam Fizo di postingnya mengenai OctaFX.

Menjengah ke ruangan komen, netizen ramai memberi komen yang tidak berkaitan dengan posting itu malah mereka komen tentang OctaFX iaitu sebuah syarikat perlaburan. Dia yang mengatakan bahawa OctaFX itu haram dan ada juga yang mengatakan bahawa Fizo bercuti dengan menggunakan duit OctaFX.

kah kah kah duit hasil dari iklan OctaFX ka tu haram bangang-netizen

Netizen menyindir Fizo mengenai OctaFX selepas Fizo menjadi duta kepada syarikat perlaburan tersebut. Ada netizen yang menyindir dengan bertanya khabar menggunakan “apa khabar duta OctaFX” dan ada yang mengatakan mereka ingin melabur di syarikat perlaburan itu untuk dapatkan percutian seperti Fizo. Malah ada yang mendakwa Fizo bercuti dengan menggunakan hasil pengiklanan di syarikat itu.


“Hang Baru Keluaq Gua Ka..” – Izreen Azminda Tegur Satu Portal Hiburan

Pelakon, Izreen Azminda meluahkan rasa berang terhadap sebuah portal hiburan yang dikatakan ‘kering idea’ memuatnaik artikel mengenai dirinya yang mengalami pertambahan berat badan sewaktu hamil anak ketiga dahulu.

Menerusi hantaran di Instagram, Izreen menyifatkan portal berita itu telah berkongsi ‘cerita basi’ mengenai dia dan anak ketiganya yang kini sudah berusia 1 tahun.

“Hello brader. Hang baru keluaq gua ka apa? Anak aku dah setahun dah! Ka dah habis idea nak up story apa?? Sebab tu kalau wartawan bertauliah..Kena turun pi assignment!

Bukan dok membiak lemak kat rumah sambil cedok story! Story dah basi bang nara oii!! Bawak-bawak la turun pi assignment sama! Bab GV ka AIM ka apa! Apoo.”- tulisnya.

Di ruangan komen, rata-rata netizen memberikan pelbagai reaksi mereka, malah ada yang menyifatkan portal terlibat sengaja mengajak netizen untuk melakukan dosa.

“Sajak nak ajak netizen buat dosa kering sebab dia aim orang-orang yang boleh buat bahan kecam.”

“Kenapa admin nara tu baru terjaga dari lena yang panjang ka. Anak kawan ni dah besaq panjang kot. Lucu nau.”

Sekadar info, Izreen telah mendirikan rumah tangga bersama Ude sekitar Ogos 2019. Hasil perkahwinan, mereka dikurniakan dua cahaya mata lelaki, Aaron Ibrahim, dan Ali Idrees.

Menerusi perkahwinan Izreen bersama bekas suami terdahulu pula dikurniakan seorang cahaya mata , Muhammad Adrian Umar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] “Dia Masih Student..” – DDNK Minta Netizen Henti Kecam Isteri

Baru-baru ini majlis perkahwinan pakar pelaburan saham, Datuk Dr Nazri Khan Khan Adam Rasol Khan (DDNK) yang terkenal dengan tagline ‘Tak Handsome Takpe Janji Kaya’, menjadi perhatian ramai selepas bekas isterinya memberikan kenyataan bahawa DDNK dikatakan bernikah dengan Tuan Nor Ernie Rossmerie di Thailand.

Terkini, menerusi video yang dimuatnaik di Instagram penyanyi rap dan usahawan, Caprice, pakar pelaburan saham ini meminta para netizen untuk berhenti mengecam isterinya.

“Saya tahu majlis perkahwinan saya telah menyebabkan satu kekecohan berlaku dalam alam maya, alam siber. Saya mohon kepada semua orang, netizen untuk beri sedikit ruang kepada isteri saya, Tuan Ernie supaya dia tidak dikecam. Dia masih lagi berumur 25 tahun. Seorang student. Mudah-mudahan dia boleh survive dengan apa yang berlaku”-Kata DDNK

A post shared by Tiger of AlQuds (@capricedaddycap)

Dalam pada itu, di ruangan komen, rata-rata netizen memberikan pelbagai reaksi mereka, malah ada yang turut mempersoalkan tindakan Caprice yang memuatnaik video penjelasan DDNK di Instagram nya.

“Ala Cap. Jangan kotorkan IG Cap dengan cerita sampah macam ni. Tak perlu pun isu macam ni. Banyak lagi isu lagi penting.”

“Buat tak pikiaq. Kawen jemput artis semua macam wedding of the year. Memang kena bambu laa. Lain kali bersederhana. Nabi dah pesan dah.”

“Sendiri cari pasal hadap la netizen Malaysia.”


[VIDEO] Ucapan Romantis Fazura Sempena Hari Lahir Fattah Amin Buat Netizen Teruja!

Tanggal 15 September merupakan hari istimewa buat pelakon terkenal, Fattah Amin baru-baru ini telah menyambut ulang tahun kelahirannya yang ke-32 tahun. Ulang tahun kali ini lebih istimewa apabila filem biografi epik yang dbintanginya, iaitu filem Mat Kilau: Kebangkitan Pahlawan kini berjaya mencatat kutipan pecah panggung hampir RM100 juta.

Menerusi video yang dimuatnaik di Instagram, isteri kepada Fattah yang juga pelakon dan usahawan, Nur Fazura dilihat menitipkan ucapan istimewa buat suaminya itu.

“Terima kasih sayang kerana menjadi cahaya dalam hidup saya, tulang belakang saya, penasihat saya. Terima kasih menjadi penyokong terbesar melalui kegembiraan saya dan berada bersama masa sukar.

Saya berasa bertuah kerana Allah SWT memilih awak sebagai suami saya dan ayah yang terbaik kepada Fatima.”-tulis Fazura

Video romantis yang dimuatnaik oleh Fazura telah dibanjiri dengan komen rakan artis dan peminat yang turut memberikan ucapan hari jadi buat Fattah Amin, malah ada yang meluahkan rasa bahagia melihat kemesraan pasangan sejoli itu.

“Bahagia saya tengok kalian berdua. Sejuk hati saya. Semoga hingga Jannah. Amin..”

“Nampak pemalu Fattah ni. Sampai syurga ya kak Faz dan Fattah.”

“Tabarakallah masyaAllah. Semoga Allah merahmati pasangan ini sentiasa dan kekal bahagia hingga ke syurga.Dijauhai daripada hasad dengki manusia. Aaminn.”

Sekadar info, Fattah Amin dan Fazura melangsungkan perkahwinan dalam sebuah majlis tertutup di sebuah hotel di ibu negara pada 27 November 2017. Pasangan ini juga dikurniakan seorang cahaya mata perempuan, Nur Fatima Aisya pada 2 Oktober 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ibarat Menunggu Buah Yang Tak Gugur…”- Ada Yang Sedih Tak Dapat Lihat Wajah Penuh Anak Neelofa?

Anak lelaki kepada selebriti terkenal, Noor Neelofa iaitu Muhammad Bilal sentiasa menjadi perhatian ramai disebabkan kulitnya yang putih dan peha serta lengan yang berketak.

Menerusi hantaran di Instagram, Neelofa dilihat memuatnaik foto dirinya yang sedang mendukung Bilal dan masih belum mendedahkan sepenuhnya wajah anak lelakinya itu.

“Okay Bilal, Ummi will stay at home today.”-Kapsyen Neelofa di Instagram

Tinjauan Murai My di ruangan komen mendapati rata-rata peminat dan rakan selebriti rasa teruja melihat tubuh badan Bilal yang putih dan comel itu.

Walaubagaimanapun, terdapat netizen yang bersedih dengan tindakan Neelofa yang masih belum mendedahkan keseluruhan wajah Bilal kepada umum.

“Kenapa ye @neelofa tak tunjuk muka Bilal. Dari lahir sampai sekarang langsung tak nampak muka teringin sangat bayangkan mana yang dah sampai ajal sampai ke sudah nak tengok tak dapat.”-Komen seorang netizen

Sabarlah, mungkin belum tiba masanya lagi untuk Neelofa mendedahkan wajah Bilal kepada umum.


Penyanyi Lagu “I Believe I Can Fly” Dipenjara 30 Tahun Kerana Kes Pornografi

Penyanyi R&B R. Kelly telah didapati bersalah atas tuduhan pornografi kanak-kanak dan tuduhan lain pada hari Rabu (14/9/2022) waktu tempatan.

Menurut The Sun Daily, penyanyi lagu “I Believe I Can Fly” itu didapati bersalah selepas perbicaraan selama sebulan di kampung halamannya di Chicago, Amerika Syarikat.

Menurut Chicago Tribune, Kelly atau nama sebenarnya Robert Sylvester Kelly, telah didakwa atas tiga pertuduhan menghasilkan pornografi kanak-kanak, serta tiga pertuduhan lain, memujuk seorang bawah umur untuk melakukan hubungan seks dengannya.

Keputusan itu didapati bersalah oleh 12 juri selepas mereka berbincang kira-kira 11 jam selama dua hari di Mahkamah Daerah AS di Chicago.

Untuk makluman, Chicago mengenakan hukuman penjara minimum 10 tahun bagi pelaku pornografi kanak-kanak. Sementara itu, R. Kelly dijatuhi hukuman penjara 30 tahun kerana meragut dan memperdagangkan seks pada Jun di New York.

Sebelum ini, Kelly bersama dua rakan sekerja, Milton “June” Brown dan Derrel McDavid dituduh menipu perbicaraan pornografi kanak-kanak yang dijalankan pada 2008. Pada masa itu, juri memberikan keputusan tidak bersalah.

Sementara itu, semasa perbicaraan 2008, seorang mangsa yang masih di bawah umur enggan memberi keterangan kerana dakwaan ugutan dan rasuah. Namun pada perbicaraan kali ini, wanita yang kini berusia 37 tahun itu berani menyandang jawatan sebagai saksi.


Tun Samy Vellu Meninggal Dunia

Bekas Presiden MIC, Tun S. Samy Velly dilaporkan meninggal dunia di kediamannya di Kuala Lumpur sekitar jam 7 pagi tadi.

Memetik laporan BERNAMA, berita duka itu disahkan oleh bekas Presiden MIC Tan Sri Dr S. Subramaniam.

“Saya menerima panggilan pagi tadi memaklumkan beliau (Samy Velly) meninggal dunia ketika tidur,” katanya.

Dalam pada itu, Subramaniam berkata, upacara pengebumian akan diumumkan oleh keluarga mendiang kelak.

Imbas kembali, Samy Vellu memimpin MIC dari 1981 hingga 2010. Beliau merupakan antara pemimpin paling lama memegang jawatan dalam Kabinet, selama kira-kira tiga dekad bermula sebagai Menteri Kerja Raya pada 1979.

Difahamkan, mayat mendiang akan dibawa ke Krematorium Dewan Bandaraya Kuala Lumpur (DBKL), di Cheras esok.

Menurut setiausaha Akhbar mendiang, Datuk E. Sivabalan, orang ramai yang ingin memberi penghormatan terakhir boleh berbuat demikian di rumah mendiang di No.19, Lengkongan Vethavanam, Batu 3 1/2, Jalan Ipoh, selepas 2 petang hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Belajar Tinggi, Akhlak Rendah’- Ramai Kecewa, Doktor Ini Maki Anak Najib

Seorang pengguna twitter yang mendakwa dirinya seroang kakitangan Kementerian Kesihatan (KKM) dikecam netizen, susulan sikap biadab terhadap anak perempuan bekas Perdana Menteri, Datuk Seri Najib Razak.

Dalam tweetnya yang kini sudah di padamkan, lelaki ini menuduh Nooryana Najwa menipu berhubung masalah kesihatan yang dihadapi bapanya. Lebih teruk, dia meninggalkan kata-kata kesat dengan  menggelarkannya sebagai ‘anjing’.

“Apa ke bangang nak menipu. Aku sendiri check darah bapa kau semua normal anjing,” kata lelaki berkenaan dalam ciapan Twitternya yang tular sejak semalam.

Menurut tinjauan kami di Twitter, individu ini menyahaktifkan akaun twitternya. Bagaimanapun, netizen sempat mengambil tangkap layar ciapan tersebut dan menularkannya dalam media sosial.

Di laman twitter ramai meluahkan kemarahan terhadap individu tersebut. Malah mereka kecewa dengan anak muda yang berpelajaran tinggi namun mempunyai akhlak yang sangat rendah dan tiada adab.

Sementara itu, para pengguna Twitter hairan kerana berdasarkan pemahaman mereka, seorang pengamal perubatan tidak boleh mendedahkan butiran peribadi pesakit yang dirawatnya.

Selain itu, ramai kesal dengan sikap lelaki terbabit yang didakwa telah merosakkan imej KKM dan berharap mengambil tindakan sewajarnya. Setakat ini, masih belum ada maklum balas daripada kementerian berhubung isu tersebut.

Terdahulu, Yana di Instagramnya merayu kepada kerajaan dan Perdana Menteri supaya membenarkan bapa beliau mendapat rawatan yang sewajarnya. Dia mendakwa, masalah ulser kronik yang dihidapi bapanya kembali menyerang. Yana mengulas laporan media tentang penangguhan prosiding  1Malaysia Development memandangkan Najib mengalami alahan teruk selepas pengambilan ubat tekanan darah tinggi. Difahamkan tekanan darah Najib sangat tinggi hari ini ketika ujian dibuat oleh pembantu perubatan disebabkan perubahan ubat yang diberikan HKL.


Kumpulan Sesah Diberi Peluang Kedua, Awesome Raja Lawak Minggu Ini Lebih Mencabar!

Awesome Raja Lawak minggu kedua berlangsung dengan meriah malam semalam (Rabu) dengan menyaksikan “Viral/Trending” sebagai tema.

Murai MY menyukai tema minggu ini kerana ia lebih mencabar kreativiti setiap peserta untuk memberi persembahan yang sebaik mungkin.

Bagi penulis, apa yang berlaku dalam minggu kedua ini juga memberi pengajaran bahawa para peserta tidak boleh berada dalam zon selesa meskipun sudah meraih markah yang memuaskan dalam minggu terdahulu. Hal ini dapat dilihat apabila kumpulan Sesah yang menjuarai minggu pertama, hampir tersingkir dalam minggu kedua.

Menurut Pengarah Unit Kandungan Awesome TV, Datin Ezzan Zalilah Zulfadzli, barisan juri tetap bersama pihak produksi telah sebulat suara untuk memberi peluang kedua untuk kumpulan Sesah.

“Kumpulan Sesah hampir tersingkir kerana mendapat markah terendah dengan jumlah keseluruhan hanya sebanyak 42%, jauh berbeza dengan kumpulan Sedare yang menjuarai persembahan di minggu kedua dengan 74%.

“Keputusan ini ternyata mengejutkan semua khususnya peminat kumpulan Sesah. Namun begitu, barisan juri tetap; Khir Rahman, Saiful Apek dan Ayda Jebat bersama pihak produksi sebulat suara membuat keputusan untuk memberi peluang kedua kepada Sesah apabila mengumumkan tiada penyingkiran untuk minggu kedua ini,” katanya.

Dalam pada itu, Datin Ezzan juga mengatakan bahawa sebarang kemungkinan boleh berlaku dalam Awesome Raja Lawak.

Anda mungkin juara pada minggu ini, namun begitu pada masa yang sama, anda juga boleh menjadi peserta tercorot pada minggu seterusnya. Ini yang berlaku pada malam tadi. Justeru, saya menyeru semua peserta untuk lebih bersedia dengan persembahan mereka di minggu ketiga kelak.

“Bertemakan “Muzikal”, satu tema yang cukup popular dan dinanti-nantikan penonton, kami mengharapkan kesemua 13 peserta lebih bersemangat, mendapatkan nasihat dan tunjur ajar dari mentor masing-masing dan memberi komitmen sepenuhnya untuk pertandingan ini. Kami mempunyai keyakinan yang tinggi dengan potensi kesemua peserta musim ini.

Datin Ezzan juga berkongsi berita gembira apabila Awesome Raja Lawak telah mula merekodkan 3 juta tontonan sejak ditayangkan pada 7 September sehingga hari ini.

“Saya mengambil kesempatan ini untuk berkongsi kepada semua bahawa “Awesome Raja Lawak” yang mula bersiaran pada Rabu, 7 September lalu telah berjaya merekodkan sejumlah 3 juta tontonan sehingga hari ini. Ini adalah permulaan yang cukup baik untuk jenama baharu Raja Lawak yang bersiaran di platform Awesome TV selepas 9 tahun tidak ke udara. Kolaborasi di antara Awesome TV dan Homegrown Productions in ternyata membuahkan hasil dan kami menjangkakan akan ada lebih banyak kerjasama dengan rumah produksi ini di masa akan datang,” katanya lagi.

Jom imbas kembali, berikut adalah senarai markah penuh setiap peserta dalam Awesome Raja Lawak minggu kedua;

1.SEDARE – 74%
2.SEMMAT – 70%
3.MANJA – 66%
4.MABO – 63%
5.HANIF – 58%
6.SE’EH – 56%
7.SODA – 56%
8.PELAN – 53%
9.AZHAR – 49%
10.KANMANI – 49%
11.KACAU – 46%
12.BEDUK – 45%
13.SESAH – 42%

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Mendalami Kisah-Kisah Trauma Dengan Lebih Mendalam Dalam Aduan Jiwa Musim 2

Program bual bicara ADUAN JIWA kembali dengan musim baharu di TV9. Bersama-sama pengacara dan personaliti terkenal Ahmad Fedtri Yahya, ADUAN JIWA akan menemui penonton semula dalam musim kedua, dan memaparkan perkongsian kisah benar kes trauma individu secara lebih mendalam.

Kisah dari pelbagai latar belakang ini akan mula bersiaran pada 18 September 2022, setiap hari Ahad, pukul 10.30 malam di TV9 dan strim langsung secara HD di www.tonton.com.my

Lebih istimewa, ADUAN JIWA musim kedua membawakan Ahmad Fedtri Yahya terus ke lokasi pengadu bagi mendengar kata-kata luahan orang ramai.

Namun Fedtri mengakui ia bukan sesuatu yang mudah baginya untuk mendapatkan responden. Katanya, “Ada yang menarik diri selepas penggambaran kerana atas faktor keselamatan.

Ada juga yang membatalkan hasrat sebaik tiba di lokasi penggambaran. Apa yang kami boleh buat adalah memberikan masa dan ruang serta menggunakan medium alternatif seperti panggilan video bagi memastikan kisah mereka dapat disampaikan.”

Nantikan topik-topik menarik penuh informasi yang akan dibawa selama 10 episod di ADUAN JIWA musim kedua mulai 18 September, setiap hari Ahad, pukul 10.30 malam di TV9 dan strim secara langsung di www.tonton.com.my.

Untuk maklumat lanjut dan perkembangan terkini tentang program TV9, layari www.xtra.com.my serta ikuti laman media sosial rasmi Facebook, Instagram & Twitter di @TV9Malaysia.


WebTVAsia Perkenal Bintang Muda Baharu, Ahirine Ahirudin

Ahirine Ahirudin, atau mesra dengan panggilan E, merupakan graduan Ijazah Komunikasi Massa (Kewartawanan) dari Universiti Teknologi Mara (UiTM).

Sebelum melangkah ke dalam dunia lakonan, gadis jelita ini pernah terlibat dalam dunia media sebagai wartawan penyiaran di salah sebuah syarikat produksi televisyen popular Malaysia.

Tidak hanya itu, Ahirine juga pernah mengutip pengalaman sebagai penulis automotif untuk salah satu akhbar Inggeris terkemuka negara.

Ahirine kemudian beralih angin menjadi pelakon aksi dan lagak ngeri untuk beberapa buah filem yang bakal ditayangkan nanti.

Semakin serius dalam memacu kerjaya seninya, gadis lasak dan penuh berbakat ini bakal membintangi filem usahasama Malaysia dan Singapura, What! The Heist arahan Matt Lai, yang mana beliau memegang watak Bangkok, serta filem Remp-It 2 yang bakal ditayangkan tidak lama lagi.

Ahirine yang juga aktif dalam sukan lasak dan aktiviti permotoran turut berkongsi, “Saya amat bersyukur kerana WebTVAsia memberi peluang kepada saya untuk mengembangkan lagi bakat saya serta menyokong kerjaya saya sebagai bakat baharu di dalam industri hiburan tempatan.

Saya juga berharap lebih ramai orang yang mengetahui kewujudan saya di dalam industri hiburan tempatan supaya saya dapat menonjolkan lagi bakat yang saya ada. Bersama keluarga baharu saya, WebTVAsia, saya yakin pihak pengurusan banyak menyusun dan mengajar saya mengenai selok belok dunia hiburan, lakonan mahupun pengacaraan. Saya juga masih mentah dalam industri ini, masih banyak yang perlu saya belajar dan perbaiki”

Selain itu, Ahirine turut menjalinkan kerjasama dengan beberapa jenama terkenal seperti Armor All, Yamaha, Toyota, Colgate, SpoTV dan banyak lagi.


Terbaik! Adam Corrie Kongsi Cara Berdepan Dengan Peminat Wanita

Menjadi selebriti tidak lari dari berdepan dengan peminat yang berlainan jantina. Terbaru, Adam Corrie yang merupakan pelakon berkongsikan melalui Instagramnya bagaimana dia berdepan dengan peminat dari golongan wanita.

Melihat di Instagram milik Adam Corrie, dia berkongsikan bagaimana dia berdepan peminat ataupun dengan rakan-rakan.

Tulisnya, elakkan melayan sekiranya terdapat anak gadis, wanita bujang, janda ataupun isteri orang yang suka bercerita permasalahan cinta ataupun rumahtangga. Hal ini bertujuan untuk mengelakkan berlakunya salah faham antara dirinya dan juga peminat.

Menurutnya lagi, isterinya turut menyatakan bahawa ada segelintir wanita mudah perasan jika terdapat golongan lelaki yang suka cakap lembut dan mula ambik berat.

Berdasarkan pengalamannya, dia pernah menolong menyelesaikan masalah putus cinta pasangan, menolong memberikan susu anak dan memberikan menumpang rumah dan akhirnya wanita tersebut mula menjadi ‘stalker’, dan menghantar meseg yang pelik dan menakutkan.

Adam juga menyatakan bahawa dia akan cuba untuk mengelak sekira terdapat golongan wanita yang mengajaknya untuk bergambar berdua.

Bukan niatnya untuk menjadi sombong, tetapi untuk mengelakkan fitnah. Selalunya Adam akan mengajak isterinya untuk bergambar sekali.

Tambah Adam, dia turut berpesan sekiranya seseorang itu menghadapi masalah, berjumpalah dengan pihak yang lebih pakar dan elakkan berjumpa dengan pihak berlainan jantina. Tambahnya, syaitan sentiasa mencari ruang untuk mengajak kita buat perkara yang tidak baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Air Mata Kerinduan! Netizen Sebak Tengok Sajat Rindu Berjumpa Dengan Anak-Anaknya

Terbaru di Instagram Story milik Sajat, dia ada berkongsikan kepada peminat gambar kedua-dua anaknya pada tahun 2020 dan sedang berada di ruang menunggu lapangan terbang.

Dalam Instagram Story tersebut, Sajat meletakkan gambarnya bersama anak-anaknya beserta lagu yang agak pilu dimainkan.

Bukan itu sahaja, Sajat juga kelihatan sedang berada di lapangan terbang sambil membawa pasport dan bag ‘luggage’ seolah-olah sedang menuju kesesuatu tempat.

Ketika di lapangan terbang, Sajat sempat membuat sesi ‘live’ bersama-sama peminat melalui akaun TikToknya.

Perkongsian tersebut telah di ‘screenshot’ dan dikongsikan semula oleh seorang pengguna TikTok dan dalam video itu, kelihatan Sajat sedang menahan kesedihan merindukan anak-anaknya.

Airmata kerinduan 😭 kita pun ikut sebak. Semoga dipermudahkan urusan #nursajat23 #sajat

Melihat diruangan komen, rata-rata netizen turut merasa sebak dengan perkongsian tersebut dan mendoakan semoga urusan Sajat dipermudahkan untuk berjumpa dengan ahli keluarganya.

Dia pun manusia tau, ada hati & perasaan. Apa apa pun doa yang baik baik untuk dia

Sajat ni walaupun selalu buat kelakar jauh di hati dia rindu sangat anak dia..

Siapa pun dia di masa lalu, percaya la, dalam dirinya terlalu rindu suasana dulu ketika family serta anaknya ada di sisi nya..terlalu rindu yg tidak dapat diungkap.

Perkongsian tersebut telah mendapat 28 ribu ‘like’ dan 504 komen dari netizen.


Jom! IKEA Menyemarakkan Sambutan Hari Malaysia Dengan Mengangkat Keindahan Batik

Daripada berdiri dengan penuh bangga dengan tradisi Malaysia dan Sweden sehingga kepada rasa cinta terhadap makanan, IKEA akan menyemarakkan lagi sambutan Hari Malaysia ini dengan menawarkan pelbagai juadah kegemaran tempatan serta tawaran eksklusif untuk bulan ini sahaja!

Komitmen IKEA untuk mengurangkan pembaziran, dengan menggalakkan rakyat Malaysia mengambil langkah kecil ke arah gaya hidup lebih lestari.

Bagi mewujudkan kehidupan yang lebih baik di rumah buat rakyat Malaysia dengan penyelesaian yang berfungsi dan lestari, IKEA turut bekerjasama dengan perusahaan sosial tempatan, Batik Boutique untuk menghasilkan pembungkus bekas makanan yang cantik yang mencerminkan warisan unik kita.

Pembungkus bekas makanan buatan tangan ini diilhamkan daripada warna diraja bendera Sweden serta motif batik tradisional kita, yang melambangkan kekayaan warisan Malaysia.

Menyantuni komuniti tempatan, pembungkus ini merupakan hasil tangan tukang-tukang yang mahir, dihasilkan melalui teknik batik tradisional yang menghidupkan ciri keunikan pada setiap helai.

Bukan sahaja cantik dilihat, pembungkus ini juga ada banyak penggunaan, baik sebagai hiasan mahupun aksesori fesyen untuk menzahirkan kebanggaan kita sebagai anak Malaysia!

Mulai 16 hingga 18 September, IKEA akan menawarkan pembungkus bekas makanan edisi terhad ini, eksklusif untuk ahli IKEA Family dengan perbelanjaan minimum RM400 di gedung IKEA.

Setiap rakyat Malaysia pastinya setuju, makanan dan warisan budaya kita berpisah tiada. Malah, sesi makan bersama-sama rakan dan keluarga sememangnya satu detik kegemaran kita semua.

Berinspirasikan budaya dan citarasa Malaysia dari kesemua 13 negeri, IKEA telah menghimpunkan satu rangkaian juadah kegemaran tempatan untuk memenuhi selera daripada mi soto yang panas-panas, sehinggalah mi rebus serta nasi lemak istimewa yang lazat.

Ceriakan setiap hari anda dengan beraneka pilihan sarapan pagi yang lazat mulai 11 September di Restoran Sweden IKEA yang tersedia dari pukul 9.30 pagi. Lihat tawaran terkini kami di IKEA.my/restaurant.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disney+ Hotstar Membawakan Koleksi Rancangan Bertemakan Jalur Gemilang Sempena Hari Malaysia

Rakyat Malaysia akan mengibarkan Jalur Gemilang pada minggu ini untuk menyambut Hari Malaysia. Tatkala kita meraikan semangat perpaduan dan menghayati perbezaan kita pada cuti hujung minggu yang panjang ini, jangan lupa untuk merehatkan badan dan minda anda.

Bagi menyemarakkan sambutan, Disney+ Hotstar telah menyediakan pelbagai rancangan menarik yang bertemakan warna-warna Jalur Gemilang!

Berbekalkan keberanian dan niat yang betul, seseorang mampu mencapai apa sahaja yang diimpikan. Nilai kegigihan ini telah ditonjolkan oleh watak-watak dalam Big Mouth yang tidak mengenal lelah memperjuangkan keadilan.

Dibintangi Lee Jong-suk dan Im Yoon-ah, Big Mouth akan membawa anda menelusuri kehidupan seorang peguam kelas dua yang gigih menentang penjenayah yang terkenal di dunia serta kerajaan yang korup.

Sarat dengan adegan pembunuhan, kecurian, dan ‘peperangan akal’ yang tidak berkesudahan, saksikan siapa yang bakal muncul sebagai ‘survivor’ dalam episod terakhir.

Kalau bukan Obi-Wan Kenobi, siapa lagi watak yang terbaik dan terulung dalam Star Wars? Seorang Master Jedi legenda dan mentor yang mahir, watak ini sedaya upaya menentang Darth Vader dalam misi untuk menyelamatkan anak perempuan Anakin, Leia, selepas dia diculik oleh musuh.

Obi-Wan adalah simbol integriti yang memastikan tiada siapa yang tercedera dalam peperangannya untuk menentang Empayar Galactic.

Sambutan Hari Malaysia menyatupadukan kita sebagai sebuah negara, sebagaima kita disatukan oleh adiwira muda kegemaran Malaysia.

Tatkala anda meluangkan masa bersama keluarga dan rakan tersayang pada hujung minggu ini, pastikan anda menonton Ejen Ali yang bergabung tenaga dengan rakan-rakannya dari Akademi MATA untuk menyertai Pertandingan Arena MATA.

Singa diiktiraf sebagai Raja Rimba dan merupakan simbol kekuatan dan diraja. Hayatilah nostalgia dengan penerbitan semula aksi langsung The Lion King keluaran Disney.

Saksikan watak kegemaran anda yang telah diberikan nafas baharu dalam penceritaan semula tentang Simba yang berusaha menuntut semula takhta Pride Lands, sebagaimana dinyanyikan oleh runut bunyinya “I Just Can’t Wait to Be King”.

Kibarkanlah Jalur Gemilang anda bersama Disney+ Hotstar sempena Hari Malaysia! Semoga anda berkesempatan menikmati hujung minggu panjang ini bersama insan tersayang!


Jom Bongkar Sisi Gelap Pemilik Rumah Kebajikan Dalam Drama “Bisik-Bisik”

“Bila kepercayaan dikhianati, keselamatan dijadikan perjudian.” Satu perkara yang mungkin sangat sensitif pada sesetengah orang namun realitinya dalam kehidupan seharian ianya benar-benar terjadi.

Antaranya kisah kepincangan berlaku di rumah kebajikan tidak berdaftar yang menyebabkan penghuni rumah kebajikan terdiri daripada anak-anak yatim akhirnya menjadi mangsa pihak tidak bertanggungjawab.

Cuba menyuntik kesedaran dalam kalangan masyarakat bahawa kepekaan mereka turut sama diperlukan untuk membanteras kejadian sama berulang, Radio Televisyen Malaysia (RTM) melalui Unit Drama TV RTM menerbitkan sebuah drama terbaharu mengangkat isu ini.

Mengisi slot Panggung RTM di TV1, drama bertajuk “Bisik-bisik” menemui penonton pada 24 September ini, pukul 9.00 malam dengan membariskan pelakon Sahronizam Noor, Datuk Mustapha Kamal, Natasha Elyzza, Gambit, Datuk Hilal Azman, Razman, Mahyuddin, Shahfi Rafiq, Adrianna Qasmia, Gen Darwish, Airis, Naurah Rayyani, dan Faiz Syafie.

Drama arahan Ikhsan Sukiman ini telah menjalani penggambaran di beberapa lokasi menarik sekitar Kuala Lumpur dan Selangor.

Plot cerita drama ini mengangkat kisah kejayaan anak-anak yatim membongkar kepincangan yang berlaku dalam institusi penjagaan rumah kebajikan.

Ia mengisahkan tentang penubuhan haram rumah kebajikan yang tidak berdaftar di daerah Kuala Selangor.

Kepincangan pengurusan rumah kebajikan ini terbongkar apabila salah seorang anak yatim yang diambil menceritakan perihal yang berlaku kepada pegawai penyiasat yang menyamar sebagai keluarga angkat yang sedang melakukan risikan ke atas rumah kebajikan tersebut.

Bagi mereka yang tidak sempat untuk menonton di TV, anda berpeluang menontonnya menerusi portal online, RTM Klik (rtmklik.rtm.gov.my) dan rtm mobile. Muat turun aplikasinya di Google Play dan App Store.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tempah Jadi Penghuni Neraka” – Netizen Puji Tindakan Vida Tegur Lucinta Secara Berdepan

Semua sedia maklum, hubungan persahabatan antara Dato Seri Vida (DSV) dan Lucinta Luna tidak dapat disangkal lagi. Baik dari segi perniagaan mahupun kehidupan peribadi, mereka dilihat sangat mesra satu sama lain.

Melihat di Instagram milik Vida, dia ada memuat naik satu video bersama Lucinta Luna di tengah bandaraya Kuala Lumpur sambil bertanyakan secara terperinci kos perubatan dan pembedahan plastik yang dilakukan Lucinta.

Lucinta berkongsikan secara terperinci kos rawatan yang telah dibelanjakan oleh dirinya sehingga dia memiliki wajah dan bentuk yang diinginkan sekarang ini.

Jika dikira secara kesuluhan, jumlah wang yang dibelanjakan oleh Lucinta mencecah hampir 1 bilion rupiah ataupun lebih kurang 3 ratus ribu Ringgit Malaysia (RM300 000).

Kos ini termasuklah pembedahan untuk bahagian dahi, rahang, hidung, bibir, bahagian dada, halkum dan sebagainya.

DSV yang turut terkejut dengan jumlah perbelanjaan yang dibelanjakan oleh Lucinta turut menyatakan tindakan Lucinta itu seolah-olah mahu menempah dirinya untuk menjadi ahli penghuni neraka.

Diruangan komen, rata-rata netizen memuji tindakan DSV tersebut yang dilihat bersahaja dan dalam masa sama turut menegur tindakan yang telah dilakukan oleh Lucinta.


Wow! Kantung Teh Celup Bekas Ratu Elizabeth II Dijual Dengan Harga RM54 Ribu

Ratu Elizabeth II, ratu paling lama berkhidmat di Britain, meninggal dunia pada usia 96 tahun pada 8 September 2022. Bukan sahaja orang awam British dan ahli keluarga diraja, seluruh dunia meratapi kematian Ratu dengan cara mereka sendiri.

Terdapat begitu banyak detik yang telah berlaku sepanjang beberapa tahun yang lalu dalam tempoh pemergian permaisuri.

Salah satunya ialah beberapa orang yang cuba melelong beberapa objek yang berkaitan dengan raja England untuk memperingati kematiannya.

Pemergian Ratu Elizabeth II meninggalkan banyak perkara, termasuk harta benda dalam hidupnya. Ternyata, sebilangan pihak memanfaatkan peluang ini dengan mengambil kesempatan menjual atau melelong pelbagai barangan berkaitan permaisuri.

Dipetik dari halaman News18, objek itu termasuk uncang teh yang dicelup ke dalam salah satu cawannya sekitar tahun 90-an. Uncang teh itu idijual di laman e bay pada harga AS$ 12,000 atau sekitar RM 54 ribu dah menurut laman itu uncang teh tersebut telah dijual kepada pembeli..


Ini Teguran Damian Mikhail Buat Doktor HKL Yang Membongkar Penipuan Anak Najib

Sebelum ini kecoh di media sosial mengenai seorang kakitangan Kementerian Kesihatan (KKM) yang bertugas di Hospital Kuala Lumpur (HKL) dikecam netizen ekoran keceluparannya melemparkan kata-kata kesat.

Kata-kata kesat itu dilontarkan kepada anak perempuan bekas Perdana Menteri, Datuk Seri Najib Razak iaitu Nooryana Najwa atau Yana.

Doktor yang dipercayai bernama Azri Aizat itu menerusi akaun Twitter miliknya bukan sahaja menuduh Yana menipu berhubung rekod kesihatan bapanya, malah turut menggelarkannya sebagai ‘anjing’.

Sementara itu, warganet hairan kerana berdasarkan menurut undang-undang, seorang pengamal perubatan tidak boleh mendedahkan butiran peribadi pesakit dirawatnya.

Salah seorang daripada mereka turut berkongsi salah satu misi KKM yang menekankan sikap penyayang, profesionalisme dan kerja berpasukan, sifat menghormati maruah insan dan penglibatan masyarakat.

Di atas kejadian tersebut, Damian Mikhail yang merupakan selebriti Malaysia turut bersuara mengenai tindakan yang dilakukan oleh doktor tersebut.

Kongsinya di Instagram Story, Damian menyatakan bahawa tidak salah untuk membongkarkan kebenaran, tetapi seorang doktor sepatutnya bertutur dan berbicara dengan lebih profesional dan berhemah.

Tambah Damian lagi, niat yang ingin dilakukan oleh Doktor untuk membongkar penipuan anak najib ini solah-olah tidak kena pada tempatnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Digelar Poyo Kerana Berhenti Buat Persembahan, Netizen Tampil ‘Back Up’ Andi Bernadee

Pada 16 September yang lepas, negara kita baru sahaja menyambut Hari Malaysia 2022. Pada tahun ini, sambutan Hari Malaysia diadakan di Bintulu, Sarawak.

Sekadar makluman, sambutan Hari Malaysia 2022 telah diadakan di tapak Lapangan Terbang Lama, Bintulu Sarawak.

Sambutan tersebut yang bermula pada 7.30 malam telah diserikan lagi dengan persembahan artis tempatan seperti Datuk M. Nasir, Andi Bernadee, Ramles Walter, Florence Lo, Claudia Geres, Safar Ghafar, Sazia Selir dan Max Kueh.

Namun terdapat satu kejadian yang berlaku ketika Andi Bernadee mula membuat persembahan. Andi Bernadee terpaksa menghentikan persembahan nyanyiannya selepas diserbu penonton ketika menjayakan sambutan tersebut.

Menerusi video berdurasi dua minit 31 saat yang tular dalam media sosial itu Andi didapati tidak dapat meneruskan persembahannya selepas penonton menaiki pentas beramai-ramai.

Video yang tular media sosial tersebut telah mendapat kecaman dari salah seorang pengguna Tiktok. Tulis pemilik akaun tersebut, tindakan Andi menghentikan persembahan dilihat poyo sedangkan selebriti luar negara masih bertenang melakukan persembahan meskipun rambut masuk dalam kipas.

Andi berkongsikan kembali komen pemilik akaun tersebut di Instagram miliknya. Perkongsian Andi tersebut telah mendapat sokongan dari netizen dan rata-rata membidas kembali tindakan lelaki tersebut.

Rata-rata netizen mem’back up’ dan memuji Andi yang dilihat mampu mengawal keadaan dan tetap sopan serta profesional melayan peminatnya.


Kongsi Video Di Tiktok, Netizen Samakan Warna Baju Neelofa Dan Fazura Ketika Faztival Fazura

Pelakon, Nur Fazura mencipta sejarahnya tersendiri apabila berjaya menganjurkan konsert sulungnya, Faztival Fazura 2022 yang mendapat sambutan hangat bertempat di Axiata Arena pada Ahad lalu.

Konsert yang berlangsung dengan meriah itu juga menampilkan persembahan nama-nama besar iaitu Datuk M Nasir, Datuk Awie, Ella, Ruffedge, Zizi Kirana, Ippo Hafiz dan Amir Masdi.

Istimewanya lagi, Faztival Fazura juga turut menjemput artis terkenal Indonesia, Mulan Jameela dan Ahmad Band hadir bagi menghiburkan peminat.

Pada malam itu juga, isteri kepada pelakon, Fattah Amin ini telah mencipta dua rekod baharu Malaysia Book of Records.

Rekod tersebut adalah The Largest ‘Tudung Fazura’ Gathering in an Event dan The Largest Tudung Bawal in Malaysia.

Terbaru, satu video perkongsian dari Tiktok Lofa.page telah mendapat perhatian dari netizen. Pemilik akaun tersebut telah berkongsikan Neelofa memakai jubah yang berwarna unggu.

Melihat diruangan komen, netizen seolah-olah menyamakan warna baju yang dipakai oleh Neelofa seakan-akan sama dengan warna yang telah dipakai oleh Fazura ketika menjayakan Faztival Fazura.

Bukan itu saja, netizen juga turut memuji dengan baju yang dipakai oleh Neelofa dengan menyatakan bahawa baju yang dipakainya tersebut menampakkan dirinya lebih cantik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Michael Ang Terpukau Dengan Persembahan Tom Di GV

Pengarah filem Michael Ang telah memuatnaik satu tweet di Twitternya mengenai dia terkesima dengan persembahan Tom di Gegar Vaganza semalam.

Wow after Tom punya performance I guess, tahun ni punya gv tough fight. Mula mula ingat champion sure Jaclyn Victor, Shila  or Tom. But after watching Tom it is going to be tough fight. Tom is so good. Tak pernah dengar lagu ni terus like the song and voice! you go girl- MIchael Ang

Di Twitternya, dia mengatakan selepas menonton persembahan Tom, dia merasakan bahawa Gegar Vaganza tahun ini akan menjadi lebih sengit dengan peserta yang begitu hebat. Dia juga mengatakan bahawa persembahan Tom sangat bagus sehingga mampu membuatnya suka mendengar lagu yang dinyanyikan oleh Tom walaupun dia belum pernah mendengar lagu itu sebelum ini.

Setuju. Tom punya suara power jugak actually

Menerusi laman komen di Twitter Michael, rata-rata peminat bersetuju dengan apa yang ditulis dia . Peminat bersetuju bahawa suara Tom memang power. Ada juga yang mengatakan bahawa peserta Gegar Vaganza untuk kali ini, semuanya hebat-hebat dan bukan calang-calang orang.

Gegar Vaganza ialah sebuah rancangan televisyen realiti muzik Malaysia terbitan Astro yang menyaksikan penyanyi profesional lama atau berpengalaman dalam industri muzik di Malaysia bersaing dalam satu pertandingan nyanyian.

Wow after Tom punya performance I guess tahu ni punya gv tough fight. Mula mula ingat champion sure Jac, shila or tomok. But after watching Tom it is going to be tough fight. Tom is so good tak oernah dengar lagu ni terus like the song n voice! U go girl #gegarvaganza9

— Michael Ang (@MichaelAng38) September 18, 2022


“Politik Biarlah Matang..”-Adi Putra Sindir Aktivis?

Pelakon terkenal, Datuk Adi Putra tampil bersuara selepas aktivis sensasi, Fahmi Reza dilihat menghasilkan poster filem biografi epik Mat Kilau: Kebangkitan Pahlawan yang turut menampilkan bekas Perdana Menteri, Datuk Seri Najib Razak dan pelakon yang memegang watak sebagai Mat Kilau itu.

Menerusi hantaran di Instagram, Adi Putra menyifatkan bahawa biarlah matang dalam isu berpolitik dan turut menitipkan ucapan terima kasih di atas ‘promosi’ yang dilakukan oleh aktivis itu.

“Politik biarlah matang @kuasasiswa. Apapun terima kasih promosi gambar saya dan filem asal. Allah adalah kekuatan kita, untuk mencari kekuatan, carilah Allah. Itulah perbezaan antara Akal dan Nafsu. Al-Fatihah buat Almarhum Mat Kilau bin Imam Rasu Takbir!!.”-Tulis Adi

Di ruangan komen, rata-rata netizen tampil memberikan pendapat mereka termasuklah aktivis, Datuk Nurulhidayah Ahmad Zahid yang berpendapat Adi Putra tidak seharusnya mempromosikan perkara yang tidak mendatangkan manfaat.

“To’ Aji, tak perlu promote perkara yang tak mendatangkan manfaat. Semua orang salah dia sahaja yang betul. Semoga Allah sayang dia dan berikan petunjuk untuk mrnjadi hamba Allah yang bahagia dengan cara yang Allah paling suka. Aamin.”-Nurulhidayah

“Yang edit ni memang takde adab. Moga Allah balas penghinaan ni.”

“Biarlah. Filem Mat Kilau sudah pun mencecah berjuta. Semua suka dan sokong menonton.”

“Saman abang dia biar terduduk dia melampau sangat. Al-Fatihah.”

Sekadar info, filem Mat Kilau sudah mula ditayangkan di platform penstriman digital, Netflix sempena hari Malaysia baru-baru ini. Filem Mat Kilau juga telah mencatatkan kutipan sebanyak hampir RM100 juta selepas dua bulan tayangan di pawagam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kuat Berlakon Ni, Baru Lah Sama Macam Mummy Dia”- Eyra Hazali

Pelakon Wanita drama Mr Grey, Hazirah Qasdina Hazali atau Eyra Hazali telah memuatnaik satu video anaknya di instagram. Telatah anak sulungnya, telah menghiburkan para peminat.

Hayder dan ajuk berpisah tiada – tulisnya

Video di instagram anaknya telah mencuit hati para peminat apabila melihat Hayder (anak lelakinya) mengajuk Eyra berjalan di sebuah supermarket. Ketika itu, Eyra berjalan dihadapannya sambil meletakkan kedua tangannya ke belakang. Perbuatan Eyra itu telah di ajuk oleh Hayder yang berada di belakangnya. Telatah Hayder telah mencuit hati ramai peminat yang menonton videonya.

Kuat berlakon ni 😂 Bru lah sama macam mummy dia

comelnya dia ajuk jalan macam tu- peminat

Menjengah ke ruangan komen posting video tersebut, ramai peminat terhibur dengan telatah Hayder. Peminat mengatakan bahawa Hayder ini sangat comel, lebih-lebih lagi saat dia cuba mengusik ibunya. Peminat juga memberi komen yang Hayder ini kuat berlakon, sama macam ibunya, Eyra Hazali.

Sekadar info, Eyra Hazali merupakan isteri kepada pemain bola, Haziq Nadzli. Kini dia telah mempunyai dua cahaya mata iaitu Hayder dan Endra.

A post shared by Hayder X Endra FC (@hayderxendra01)


“Menghormati Wanita? Hmm..”-Nourul Depp Dedah Sikap Rosyam Nor?

Isu video promosi kempen kerajaan yang dilakukan oleh pelakon,Datuk Rosyam Nor dan Menteri Pembangunan, Wanita, Keluarga dan Masyarakat, Datuk Seri Rina Harun masih lagi menjadi bualan sehingga kini termasuklah penyanyi, Nourul Depp yang turut bersuara terhadap video promosi tersebut.

Wanita selalu lambat? Jom sertai Program Keusahawanan Wanita Bangkit @ KPWKM yang akan diadakan di World Trade Centre bermula pukul 9 pagi esok. @Rosyam Nor #RinaHarun #ToWorkToEngage #KPWKMPrihatin #fyp #fypシ

♬ original sound – Rina Harun – Rina Harun

Menerusi ciapan di Twitter, Nourul menyatakan bahawa dirinya mengenali bagaimana sikap sebenar Rosyam Nor selepas bekerjasama dengannya.

“Sebagai yang pernah bekerja dengan artis lelaki ni, saya tahu bagaimana dia. Menghormati wanita> Hmm.. Tengok sendiri lah.

Terpaksa komen walaupun saya tahu ada yang akan belasah saya on this statement. But i dont like this and him. (Not hate). Just dont like.”-kongsi Nourul

Akui Bahasa Melayu merupakan bahasa yang amat tinggi, Nourul turut meminta pihak terlibat untuk mempunyai rasa hormat dalam menggunakan bahasa dengan baik.

“Bahasa Melayu itu sangat tinggi. Mohon ada sedikit hormat kepada yang menonton secara amnya. Kita dah berusia. Kena lagi jaga bahasa. Sebab nak didik anak-anak muda. My opinion. This video in inappropriate.”-Tegas Nourul

Dipetik dari laporan Harian Metro, Rosyam Nor menjelaskan bahawa dia tidak mempunyai niat untuk merendahkan martabat wanita, sebaliknya hanya mahu memberikan kesedaran kepada wanita untuk bangkit dan bersemangat dalam memajukan diri masing-masing.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Aci Konsert Kita Berkali-Kali Awak Menyalak..”-Baby Shima ‘Perli’ PU Syed?

Pengajuran konsert di negeri yang sinonim dengan identiti pentadbiran Islam baru-baru ini mendapat reaksi dari pelbagai pihak termasuklah penyanyi sensasi, Baby Shima yang mempersoalkan tindakan pihak terlibat yang hanya berdiam diri terhadap penganjuran konsert yang berlangsung selama tiga hari itu.

Menerusi Insta Stories, Baby Shima seolah-olah ‘menyindir’ para ahli agama yang tidak melakukan sebarang bantahan terhadap konsert di Kelantan.

“Kelantan ada konsert! Ummah dan PU/ Ustaz/ ustazah media sosial tak nak buat DEMO ke! Haritu kata nak buat DEMO besar-besaran.”-Tulis Baby Shima

Dalam pada itu, Baby Shima turut mempertikaikan tindakan pendakwah bebas, Pencetus Ummah (PU) Syed yang dikatakan bersikap tidak adil membantah konsertnya, namun berdiam diri terhadap konsert di Negeri Serambi Mekah itu.

“Yang kat Kelantan tak nak bersuara ke. Bagitau kat penguasa, pbt, jabatan agama Kelantan, seperti mana yang awak tulis tentang konsert kita tu. Tak aci konsert kita je berkali-kali awak menyalak .

Konsert kat Kelantan senyap pula, sebab kat Kelantan ke semua senyap? Bukan ke awak kata konsert haram..Amboi isu terpilih je ke berani.”-Soal Baby Shima

Terdahulu, PU Syed pernah memberikan teguran secara terbuka terhadap usahawan sensasi, Datuk Seri Aliff Syukri selepas memuatnaik potongan MV lagu dangdut terbaharunya bersama penyanyi, Baby Shima yang mendapat kecaman disebabkan aksi gelek Baby Shima yang dikatakan terlalu mencolok mata.


“Dasar Mental Sickness..”- Amelina Berang Wajah Anak Perempuan Disalah-Guna

Penyanyi dangdur popular, Amelina atau nama sebenarnya Norazlina Amir Sharipuddin meluahkan rasa berang di media sosial selepas wajah anak perempuannya, Puteri Nur’ Athirah telah digunakan di aplikasi media sosial.

Perkara itu didedahkan sendiri oleh Amelina menerusi hantaran di Instagram yang meminta orang ramai untuk ‘report acc’ palsu yang menggunakan wajah anak perempuannya itu sebagai gambar profil serta menegaskan bahawa dia akan membuat laporan polis berhubung penipuan melibat akaun palsu itu.

“Tak cantik/ tak hensem takper tapi jangan menipu! Pada sesiapa yang ada FB tolong cari acc under nama AMIRA HASLINA ni yang gunakan foto anak kaklong sebagai profile picture beliau! And please report 🙏🙏🙏. Kaklong akan buat police report juga! 😡

Dalam pada itu, anak sulung kepada penyanyi dangdut ini menyatakan bahawa individu terlibat yang menyamar menggunakan wajahnya sebagai gambar profil itu difahamkan telah memuatnaiknya dari laman Google.

“Tau dah dari mana dia dapat picture i yang lama tuh dari Google yer.”-Jelas Puteri Eira

Semoga pihak terlibat yang melakukan penipuan itu bakal mendapat hukuman setimpal.


Zarina Anjoulie Lawan Fara Mendoza, Perbicaraan Bermula Esok!

Kes saman fitnah yang difailkan oleh Norfaralinah Md Yunus atau Fara Mendoza terhadap pelakon Zarina Anjoulie Mohamad Fahizul berhubung penyebaran gambar dan video yang didakwa berunsur fitnah yang didakwa dimuatnaik oleh defendan di laman media sosial Instagram akan ditentukan melalui perbicaraan di Mahkamah Sesyen Seremban bermula Selasa, 20 September ini.

Perbicaraan akan berlangsung selepas kedua-dua pihak gagal mencapai kata persetujuan agar kes tersebut diselesaikan secara mediasi.

“Perbicaraan akan berlangsung selama dua hari iaitu pada 20 dan 21 September bermula pukul 2.30 petang pada hari Selasa, dan pukul 8.30 pagi pada hari Rabu dengan Fara Mendoza akan menjadi saksi pertama,” kata Nurul Hafidzah Hassan dari firma guaman NHA Advocates & Solicitors, selaku peguam utama selebriti media sosial itu.

“Anak guam, Zarina cuba menyelesaikan krisis undang-undang ini secara mediasi namun kedua-dua pihak tidak mencapai kata sepakat,” tambah peguam Nurul Hafidzah.

Zarina, sebelum ini, pada tahun 2020, berjaya membatalkan penghakiman yang dimasukkan oleh Norfaralinah di Mahkamah Tinggi Seremban, Negeri Sembilan.

Ini berikutan dakwaan yang beliau tidak menerima salinan saman secara peribadi dan menyangkakan yang peguam terdahulu yang dilantik telah membela nasibnya. Difahamkan yang peguam terdahulu pelakon itu telah diserang strok dan firma guaman beliau telah pun ditutup.

Setelah mendapat pengesahan dari mahkamah yang terdapat saman dan penghakiman bagi kesnya, Zarina telah melantik peguam Nurul Hafidzah untuk mewakili beliau.

Melalui pasukan peguam yang baru, Zarina membuat tuntutan balas ke atas saman sivil Norfaralinah. Beliau menuntut ganti rugi sebanyak RM3 juta, ganti rugi teruk, ganti rugi teladan dan perintah injunksi menghalang Norfaralinah daripada membuat kenyataan-kenyataan fitnah pada masa hadapan.

Selain itu, Zarina menuntut agar Norfaralinah menarik balik kenyataan-kenyataan fitnah yang telah dibuat dan membuat permohonan maaf. Beliau juga menuntut kos tindakan dan lain-lain relif yang dianggap sesuai dan bermanfaat oleh mahkamah.

Peguambela Nurul Hafidzah berkata yang anak guam Zarina Anjoulie menafikan dakwaan plaintif dan percaya sebenarnya plaintif yang telah memfitnah beliau.

“Kesemua fakta akan dibuktikan semasa hari perbicaraan,” ujar Nurul Hafidzah.

Zarina sebelum ini menyaman pelakon Amyza Aznan dan Emelda Rose setelah mendakwa beliau difitnah di aplikasi media sosial Telegram.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“2 Tahun Kita Tak jumpa”- Anak-Anak Menangis Tak Dapat Jumpa Sajat

Hasrat usahawan terkenal iaitu Nursajat untuk berjumpa dengan anak-anaknya (Syaza dan Syahmi) di Program Pengantin Expo Singapura tidak kesampaian kerana status visanya masih lagi pending.

maafkan ummi sayang.. kita dah satu pulau yang sama.. cuma pintu sahaja pisahkan kita.. maafkan ummi.. ummi kena pulang balik.. berat hati ummi nak terima.. ya Allah jaga anak anak ku.. abang adik.. ummi sayang adik.. semalaman ummi fikirkan hal ini di bilik menunggu.. maafkan ummi- Sajat

Sajat sangat kecewa kerana hasratnya untuk berjumpa dengan kedua-dua anaknya tidak kesampaian. Katanya, mereka sudah berada satu pulau namun apakan daya, pintu yang memisahkan mereka. Sajat juga terpaksa pulang ke Australia walaupun hatinya berat untuk menerima apa yang telah berlaku. Dia juga mengatakan bahawa dia telah memikirnya hal tersebut sewaktu berada di ruangan menunggu. Dia memohon maaf kepada anak-anaknya kerana tidak dapat bertemu.

“ummi dah buat yang terbaik untuk kita berjumpa.. ummi datang jauh-jauh untuk jumpa anak-anak ummi.. ummi akur keputusan.. maafkan ummi sayang.. 2 tahun kita tak jumpa..ummi nak sangat jumpa anak-anak ummi.. ini jer peluang  ummi jumpa anak ummi.. maafkan ummi sayang… ummi kena hantar balik ke Australia.. i’m really sorry”- tulisnya

Sajat telah mencuba sedaya upaya, datang dari jauh semata-mata untuk berjumpa dengan anak-anaknya. Namun, Sajat tidak berjaya melepasi negara tersebut, lalu dihantar pulang ke Australia. Katanya, dia nak jumpa sangat anak-anaknya, tapi visanya masih pending dan dia akur dengan keputusan pihak berkuasa. Sajat kecewa sehingga memohon maaf berkali-kali kepada anaknya kerana tidak dapat jumpa.

Semoga urusan Sajat untuk berjumpa dengan anak-anaknya dipermudahkan.

A post shared by Nur Sajat (@nursajatkamaruzzaman)


Selamba Pegang Janggut Ustaz Azhar Idrus, Pemuda Ditegur Netizen?

Baru-baru ini, tular satu video di media sosial  mengenai seorang pemuda yang memegang janggut Ustaz Azhar Idrus semasa bersalaman dengannya. Tindakan pemuda itu telah menimbulkan kemarahan netizen dan dianggap tiada adab.

kalau boleh minta izin dulu…..adab dengan guru

Netizen tidak selesa dengan tindakan yang dilakukan oleh pemuda itu dan menyifatkan ia tidak beradab. Ada juga yang memberi komen supaya mengutamakan adab berguru dan seeloknya meminta izin terlebih dahulu agar terlihat lebih sopan.

“Abang belakang tak puas hati jer. HAHAHAHA”

“Bodyguard dia risau.. kadang dengan pegang janggut benda sekarang macam-macam.. kot dia dapat sehelai janggut UAI, hmmm Wallahualam”

“Bodyguard tu tak nampak sangat pun dia pegang janggut ke tak.. dia cuma jalankan tugas saja. kalau tangan dia cepat lagi mesti dah sampai muka tangan tu.. kut orang nak acu pisau ke”

“Takut dia curi helaian rambut tu.. then buat yang bukan-bukan. risau,” antara komen netizen.

Riak wajah seorang lelaki yang berada di belakang UAI dikatakan bodyguard kepada pendakwah itu juga menarik perhatian netizen. Riak wajahnya sewaktu  pemuda itu memegang janggut UAI dikatakan seolah-olah kurang selesa melihat situasi tersebut.

Sekadar info, Ustaz Azhar Idrus merupakan seorang pendakwah bebas di Malaysia. Beliau terkenal dengan gaya penyampaian dan ceramahnya amat bersahaja, diselit dengan jawapan lucu tetapi tepat, kompleks serta pekat dengan dialek Terengganu.

Slumber ja dia pegang janggut UAI.. #MasjidDaerahTaiping #ustazazharidrusofficial

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Nama Dipetik Jadi Bahan Lawak Atas Pentas, Iqbal Zulkefli Tampil Bersuara!

Usahawan dan penyanyi sensasi, Iqbal Zulkefli tampil bersuara selepas juri tetap Muzikal Lawak Superstar (MLS3), Datuk Awie dikatakan telah memberikan teguran terhadap para bintang yang menggunakan isu Iqbal dan Datuk Aliff Syukri sebagai isi kandungan sketsa di pentas.

Menerusi Insta Stories, Iqbal akui dirinya tidak kisah jika dijadikan bahan lawak, namun dia tetap bersetuju dengan teguran Datuk Awie terhadap para bintang di pentas MLS3.

“Saya setuju dengan Abang @awieofficial. Bahagian saya, tidak kisah pun mahu sebut atau guna saya sebagai bahan lawak. Sedikit pun saya tak terasa. Cuma jika tidak berbaloi untuk lawak. Takut orang jadi bosan.”-Tulis Iqbal

Tambahnya lagi, Iqbal juga menyatakan bahawa dia baik-baik sahaja jika ‘dibahan’ secara berdepan atau mengajaknya sekali di atas pentas.

“Kalau mahu bahan saya, bahan kaw kaw baru jadi. Atau bawa saya sekali naik pentas . Bahan depan-depan saya OK saja. Apapun saya support semua dari belakang. Semoga jumpa nanti.”-Tulis Iqbal

Mungkin para bintang sudah boleh memikirkan idea yang berbeza dari yang selalu kita lihat sebelum ini bukan?


[VIDEO] Vokalis Maroon 5, Adam Levine ‘Kantoi’ Curang?

Nama vokalis Marron 5, Adam Levine menjadi bualan ramai selepas dikatakan telah telah melakukan hubungan sulit dengan seorang selebriti media sosial.

Perkara itu diakui sendiri oleh seorang wanita yang dikenali sebagai Sumner Stroh yang membuat pengakuan menerusi video di TikTok mengenai  dirinya yang pernah mempunyai hubungan sulit dengan seorang lelaki yang telah berkahwin dengan model Victoria Secret, merujuk kepada Adam Levine.

“Saya mempunyai hubungan sulit dengan seorang lelaki yang berkahwin dengan model Victoria Secret.”-Dedah Sumner

embarrassed I was involved w a man with this utter lack of remorse and respect. #greenscreen

Wanita ini juga dilihat memuatnaik tangkap layar perbualannya bersama vokalis kumpulan Maroon 5 yang dikatakan mahu menamakan bayi yang dikandung isterinya, Behati Prinsloo sebagai Sumner.

Sekadar info, Adam Levin dan Behati Prinsloo telah mendirikan rumah tangga sejak tahun 2014. Pasangan ini mempunyai dua anak perempuan, Dusty Rose,5, Gio Grace,4, dan bakal menimang cahaya mata ketiga kelak.


“Tak Tahan Dah Batuk-Batuk…”-Siti Nurhaliza Tak Sihat?

Penyanyi tersohor negara, Datuk Seri Siti Nurhaliza dilihat membuat perkongsian di media sosial mengenai keadaan kesihatannya.

Menerusi Insta Stories, Siti Nurhaliza atau lebih mesra disapa TokTi dilihat menjalani pemeriksaan X-ray selepas dikatakan sudah tidak tahan mengalami batuk pada lewat malam.

“Baik kita X-ray ye. Tak tahan da batuk-batuk tengah malam.”-Kongsi Tokti

Akui dirinya mengalami mild bronchitis kesan dari jangkitan COVID-19, Tokti menceritakan mengenai dirinya yang terpaksa menggunakan ubat sedutan asma (inhaler).

“Mild Bronchitis effect dari COVID-19. Kena guna inhaler ya. Semoga cepat sembuh..Aaminn.”-Tulis Tokti

Kami di Murai MY turut mendoakan agar Siti Nurhaliza dapat diberikan kesembuhan dengan cepat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Tak Pernah Dengar Macam Tu’- Tok Ram Buka Mulut, Komen Nyanyian Jaclyn Victor

Maestro muzik terkenal, Datuk Ramli MS atau lebih dikenali sebagai Tok Ram akui terkejut dengan persembahan yang ditonjolkan oleh salah seorang peserta Gegar Vaganza 9(GV9), Jaclyn Victor. Menurut Tok Ram, dia tidak pernah mendengar Jaclyn yang dikenali ramai sebagai Jac menyanyikan lagu medley Di Bawah Pohon Asmara dan Gemilang seperti versi tersebut.

Memuji kelainan dan kebijaksanaan Jac dalam membuat persembahan, dia menyifatkannya sebagai contoh seorang penyanyi yang intelektual.

“Dia bukan masalah sedap tapi kata kuncinya adalah intelektual dan sesuatu di luar jangkaan. Jadi dalam konteks mengawal muzik lagu dia sendiri, saya tidak pernah dengar versi itu.

” Bila saya dengar macam itu, saya rasa tahun ini saya dapat apa yang saya nak iaitu, intelektual menyanyi” kata Tok Ram

Dedah pengarah muzik itu lagi, Jac juga tidak membuat persembahan sedemikian ketika sesi latihan dan mampu memberi saingan yang hebat kepada peserta-peserta yang lain.

“Diluar jangkaan! Dia boleh menyanyi di atas pentas yang tiga minit dalam versi yang diluar jangkaan.

” Dia kawal lagu dan muzik itu dalam masa yang sama. Saya tak pernah dengar macam itu dan saya rasa kamu pun tak pernah bukan? Masa latihan dia tak menyanyi macam ini.

” Bila di atas pentas dia mendahului semua peserta lain. Itu adalah seharusnya seorang artis” kata Tok Ram lagi

Selain Jac, Tok Ram turut memuji beberapa persembahan peserta GV9 yang lain menerusi hits masing-masing.

“Ada beberapa penyanyi lain yang tidak kurang hebatnya seperti Dina dan Shila. Mereka memang ‘vass’.”

“Apabila mereka bercakap, sama seperti perangai mereka di luar. Atas pentas, mereka menyanyi dengan jujur apa yang mereka ingin nyanyikan.” dedahnya lagi

Dalam konsert pembukaan GV9, Jac mendahului dengan pungutan markah sebanyak 88.40. Untuk info,GV9 dihoskan oleh Nabil Ahmad dan Elly Mazlein.Selain Tok Tam, barisan juri tetap masih mengekalkan Datuk Syafinaz Selamat dan Hetty Koes Endang.

Bagi minggu pertama, penyanyi veteran Rahimah Rahim telah menjadi juri jemputan.

A post shared by Murai MY (@muraimalaysia)


“Dia Boleh Gemuk, Dia Boleh Kurus”- Peminat Teruja Lihat Badan ‘Sado’ Shaheizy Sam

Pelakon popular, Shaheizy Sam baru-baru ini dilihat membuat perkongsian bersama peminatnya di Instagram terhadap tubuh badannya yang kembali ‘sado’.

Menerusi hantaran di Instagram, Shaheizy Sam dilihat sedang bersenam di gimnasium sambil menunjukkan tubuh badannya yang berketak.

“Boleh ke kurus kalau tak pergi gym? Boleh!! Yang penting, jangan tipu diri sendiri!! Tak paham, laa 😏.”-Tulis Shaheizy Sam

A post shared by Shaheizy Sam Samad (@shaheizy_sam)

Tinjauan Murai MY di ruangan komen mendapati rata-rata peminat meluahkan rasa teruja melihat transformasi Sam yang berjaya menurukan berat badan selepas memilik tubuh yang agak gempal sebelum ini.

“Abang Sam ni gemuk boleh sepantas kilat. Kurus pun boleh sepantas kilat. Mantap.”

“Kekalkan bosskuh. Banyak nak beraksi dalam filem aksi ni.”

“Senang je tengok Sam kurus gemuk balik kurus balik. Aku ni hahaha bertahun gemuk.”

Cemburu lah tengok Shaheizy Sam, memang sado habis!.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Masih Banyak Yang Perlu Saya Belajar” – Diana Amir

Diana Amir atau nama sebenar Nurdiyana Amir Hashim telah menjadi salah seorang artis jemputan ke rancangan “Next To Neelofa”. Dia telah memuatnaik satu video sepanjang penggambaran itu berlangsung di Instagramnya.

Diana bersyukur kerana dia telah dijemput sebagai tetamu untuk rancangan “Next To Neelofa”. Menurut Diana, Neelofa memilihnya kerana dia juga seorang niqabis dan bergiat dalam industri sama.

Namun begitu, Diana mengatakan bahawa dia juga masih banyak perkara yang perlu dipelajari. Diana bersyukur kerana dia perlu berkongsi beberapa pandangan peribadinya dan dia juga perlu belajar daripada Neelofa. Diana juga berharap agar perkongsiannya di Next To Neelofa itu  dirahmati Allah SWT.

Menjengah ke ruangan komen, ramai peminat kagum dengan penghijrahan Diana. Ramai juga yang lebih selesa untuk tidak menilai seseorang berdasarkan kisah silamnya, kerana hidayah itu milik Allah SWT.

Semoga penghijrahan Diana Amir menjadi contoh yang baik kepada semua peminat.

A post shared by Ummu Khawlah (@dianaamir)


“Kalau Macam Ni, Mummy Terpaksa Bersara Awal lah”- Anak Che Ta Catwalk, Tarik Perhatian Netizen

Baru-baru ini,  video anak kepada selebriti terkenal Rozita Che Wan, Aaisyah Dhia Rana sedang catwalk telah dimuatnaik di instagramnya lalu menarik perhatian netrizen.

“Bag kita sama laa awak. aduh lawa lah anak cekta ni.

“Boleh tahan hang no! 😝😍 sebbaik saigok!!!.

“Anak rozita che wan sgt..diva giteww,” – antara komen netizen.

Mana tumpahnya kuah kalau tak ke nasi. Aaisyah juga sempat posing beberapa gaya di dalam video tersebut sehingga penuh di ruangan komen dengan respon positif wargamaya.  Ramai yang mengatakan Aaisyah cantik seperti ibunya.

Dalam pada itu, ada juga yang berseloroh mengatakan Che Ta terpaksa bersara awal kerana giliran anaknya pula untuk bersinar.

A post shared by AAISYAH DHIA RANA (@aaisyahdhiarana111)


“Hidup Saya Sudah Sempurna Sekarang” – Ainul Aishah Kini Bergelar Isteri

Pelakon Ainul Aishah telah selamat diijabkabul dengan ahli perniagaan, Khairul Redzuan pada Ahad lalu selepas empat tahun menyulam cinta.

Hari ini, Ainul memuat naik beberapa foto indah sekitar majlis pernikahannya di Instagram untuk dikongsi bersama para pengikutnya.

Menurut pelakon berwajah manis itu, hari yang paling bahagia dalam hidupnya adalah hari dia bergelar isteri secara sah kepada Khalid.

Ainul juga sangat bersyukur kerana urusan majlis perkahwinan mereka berjalan dengan lancar dan mudah seperti yang dirancang.

“Alhamdulillah syukur ke hadrat Ilahi, atas berkat doa semua, urusan majlis kahwin kami dipermudahkan dan berjalan dengan lancar.

“Saya sangat bersyukur untuk segalanya, saya akhirnya bergelar isteri kepada lelaki yang paling penyayang. Saya bertuah dapat bersama dengan keluarga tercinta dan rakan-rakan pada hari istimewa saya.

“Memori ini akan kekal selamanya dalam hatin saya, saya ingin mengucapkan terima kasih kepada semua yang terlibat dalam menjadikan majlis kahwin saya sesuatu yang istimewa.

“Sayang anda semua, hidup saya sudah sempurna sekarang,” coretnya penuh keikhlasan.

A post shared by 𝒜𝒾𝓃𝓊𝓁 𝒜. (@ainulaishah)

Pada hari bahagia itu, Ainul dan Khalid kedua-duanya kelihatan berseri dan manis dalam persalinan putih yang menawan.

Meninjau reaksi netizen, ramai yang tumpang gembira dan mengucapkan tahniah, selain mendoakan kebaikan buat pasangan mempelai.

Imbas kembali, Ainul dan Khalid mula bercinta sejak tahun 2017. Tahniah! Semoga rumah tangga mereka kekal hingga ke Jannah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.